KERESZTÉNY MAGVETŐ. 


XXXII. évf. 1897. Ez ÜT ]-ső ő füzet. 


Maimonides értekezése a Mózes előtt létezett 
bálványimádásrol!:. 
(Héberből forditva.) 


, Enos"? idejében az ember fiai nagy tévedések útvesztőjére ju- 
tottak, sőt még azon korszak legbölcsebbjeinek is értelme megfo- 
gyatkozott. Enos maga szintén a tévedők közülvaló volt s mindezek 
tévedése a következőkben rejlett. Azt mondották ugyanis, hogy mivel 
Isten a csillagokat és éggömböket? azon czélból teremtette, hogy a 
világnak vezetői lennének s azokat a magasba helyezte s tiszteltekké 
tette s ezek szolgálnak neki: ez égitestek dicséretre, magasztalásra 
s tiszteletetünkre méltók. Ugy mondották (az akkori időszak emberei), 
hogy Istennek, áldassék neve, akarata szermt való dolog, hogy ma- 
gasztalják s tiszteljék azt, a kit ő felmagasztalt és tisztelt, valamint 
a király is megkivánja, hogy főembereit, a kik trónja előtt állanak, 
tiszteletben részesítsék, mert ezzel magát a királyt tisztelik. A midőn 
az emberek mindezeket szivökre vették volna, a csillagoknak tem- 
plomokat kezdtek épiteni s nekik áldozatokat hozni, ékes szavakban 
dicsőitették őket, előttük meghajoltak, s mindezt azért tették, hogy 
balhitök sugallatára a teremtő Isten akaratját teljesítsék. Iz volt az 
álló és bolygó csillagok tiszteletének kezdete és.igy mondták ezt 
magok azok a csillagimádók, kik e cultusnak eredetét ismerték . 
Távolról sem állították azonban, hogy nincs más Isten, mint a csillag, 
ilyet nem mondtak. Jirmejalu igy tanitott: 5Ki nem fél téged népek 
Istene? jól illik reád, ha azt mondjuk, hogy a népek összes orszá- 
gaiban nincsen olyan, ki hozzád hasonlitana. Egy dologban oktala- 
nok s esztelenek (az emberek) — (az intézmények) megrontóinak 
. büntetése a tuskó — abban ugyanis, hogy noha mindnyájan tudják 

azt, hogy egy az Isten, tévedésük s oktalanságuk odáig ragadja, hogy 


4 1 R. Moses ben Maimon szül. 1135-ben Kordovában, élete nagyobb 
. részét Aegyptomban töltötte. Munkáit az egy Min MD kivételével arabúl 
irta; az itt forditásban közölt czikket héberül irt munkája tartalmazza. 
3 Seth első szülöttje, 1. Mózes I. k. 4, 26. 
3 Illetőleg vaz álló- és bolygó csillagokatc. 
Keresztyén Magvető. 1897. 

azt állitják, hogy az a veszedelmes tan (t. i. a csillagimádás) Isten 
akaratjából volna. 

Idők multával az emberek közt hamis próféták támadtak, a 
kik váltig azt mondották, hogy Isten ilyen rendeletet tett volna 
nekik: imádjátok ezt a bizonyos csillagot vagy a csillagok mind- 
egyikét, áldozzatok neki, ilyen módon hozzatok neki italáldozatot, 
épitsetek neki templomot, s készitsétek el képmását, hogy az egész 
nép előtte megbajoljék, nők és gyermekek, s a föld többi népe. .A 
hamis próféta előmutatott egy általa kitalált ábrát s azt mondta: 
ez eme vagy ama csillag képmása, s ennek megismeréséhez a jós- 
lat ereje által jutott. Ilyeténképpen kezdtek templomokban, terebélyes 
fák árnyékában:, hegyeken és dombokon? (az előmutatott ábra ha- 
sonlatosságára) készült ábrákat elhelyezni s a nép összesereglett 
imádásukra. Az ámitók igy szóltak a néphez: ez az ábra jót és 
rosszat is tud véghez vinni s ezért méltó arra, hogy azt tiszteljék 
s hogy tőle féljenek. A papok pedig a népet arra tanitották, hogy 
az istentiszteletet folyton folyvást ismételni kell s a ki igy teszen, 
üdvözül; arra is megtanitották, hogy mit kelljen cselekedni s mitől 
kelljen óvakodni. Mások ismét a hazug ámitók közül ekképpen szól- 
tak: maga a csillag vagy az éggömb vagy az angyal beszédbe ál- 
lott velük s megmondta nekik, hogy mint kelljen őket tisztelni, 
hogy minő szertartást kivánnak, hogy mit kelljen tenni s mit nem 
tenni. Ez a cultus elterjedt széles e világon s a csillagábrák min- 
denütt istentiszteletben részesültek, de a szertartások különbözők 
voltak ; mindenütt áldozatokat hoztak nekik s meghajoltak előttük. 
Idők multával Istennek tisztelt és félelmetes neve feledésbe kezdett 
menni, (majd) többé nem hangzott az élők? ajkán, kiesett a közön- 
tudatbólt: s (e szent nevet többé) nem ismerték5. A föld népe, nők 


:! A bálványimádó héberek fa-tiszteletének több jéle maradt fenn az ó- 
testamentumi könyvekben, ilyen S "mag" olsten czedrusaic, stb. 

: A hegyek cultusának nyoma megtalálható amaz áldozati szokásban is, 
mely szerint a héberek szerették áldozataikat hegyek és magaslatok tetőire 
aránna a MKŐZz 1 5 BE 

3 op 35 szó szerint ominden állóc; a szamaritán nyelvben a kü 


sélnic értelemmel bir. I. ö. h. v. az arab kajjám alakot slétezőc, sörökkévaló c 
vértelmébenc s a magyar sállnix és sélnic igealakokat; neolatin nyelvekben 
a ostarex mint segédíge a. m. slennic, 


4 ony da mit tudnakc, tehát saz összes élők tudásac, 


5 Mózes szerint Enos idejében : 


"— kezdetett az Urnak neve segitségűl 
[átztetaonmytes edls ATET 1Eős TÜNÉS ts ETŐ avn 

és gyermekek, mást (emberfeletti hatalmat) nem ismertek, mint a 
fából és kőből faragott ábrákat, s azoknak kőből épült templomát, 
mert zsenge gyermekkoruktól fogva szokv: voltak előttök megha 
jolni, imádni őket, nevükben esküdni. A bölcsek, a kik közöttök 
találtattak, igy a papok és más ilyenek: abban a véleményben voltak, 
hogy a valódi isteni lények magok a csillagok és éggömbök, a me- 
lyeknek hasonlatosságára alakittattak az ábrák. A teremtett világ 
szikláját? (e hosszu idő leforgása alatt) nem volt ember, a ki 
megismerte volna, kivévén az egyes kiválasztottakat, a milyenek 
voltak : Énókh, Mathusélah, Noé, Sem, Eber. Igy ment a világ utja 
nemzedékről nemzedékre mind addig, a mig amaz alaposzlop világra 
nem jött, a ki Ábrahám, a mi atyánk. Alighogy az anyatejtől elvá- 
lasztatott, máris figyelme mindenre kiterjedett, s mindeneket elméjé- 
ben forgatott, pedig még kicsiny volt. Elmélkedett éjjel és nappal. 
Csodálkozott azon, hogy miképpen lehetséges, hogy a bolygó folyto- 
nos mozgásban legyen a nélkül, hogy valaki mozgassa, s hogy moz- 
gásának okozója legyen, mert lehetetlen, hogy önnön maga legyen 
okozója saját mozgásának?, Nem volt, a ki (mindezekben) tanitója 
lehetett volna s neki felvilágosításokkal tudott volna szolgálni, ha- 
nem Ur Kasdim-bant az álló és bolygó csillagok egyetlen imádói 
közt kellett nap nap után élnie. Atyja, anyja s az egész nép csillag- 
imádók voltak s velök együtt ő is az volt. Figyelme azonban min- 
denre kiterjedt s mindenről elmélkedett, a mig végre megtalálta az 
igazság utját s józan esze felismerte a való törvényt. Megismerte, 
hogy egy az Isten, ez mozgatja a bolygókat, teremtette a minden- 
séget, és hogy rajta kivül nincsen más Isten. Megbizonyosult az 
iránt, hogy embertársai tévedésben vannak s váltig állitotta, hogy a 
tévedés onnan jön, hogy a csillagok és ábráik imádásában annyira 
elmerültek, hogy az igazságot többé nem látják. Negyven éves volt 
Ábrahám, mikor teremtőjét megismerte. Mihelyest mindezeket eszébe 
vette, Ur Kasdím lakói balvéleményeit czáfolni s velök vitázni kez- 
dettő ezeket mondva: ,az nem az igazság utja, a melyen jártok". 


1 Illetőleg 5mint a ki ezekkel jár: 
9gA c z T sa MEZGY ÖNT 

2 ojy oszikla" Istent is jelentett, 1. Jes. 30, 29, Móz. V. k. 32, 37. ; 

3 A monismus t. i. a szellem és anyag elválaszthatlan egysége, Spinoza 
pantheismusa ezen az egyszerü okoskodáson szenved hajótörést. A petitio pranciptt 
az értelemnek egy oly lényeges szükséglete, melyet csakis az egy Istenről való tan 
elégithet ki. 3 ? 

4 Déli Babilonia egyik városa, melynek királya 3000 évvel Kr. c. 
Urkham-nak neveztetett. d i 3 

; A rabbin irodalomban szó van Ábrahámnak a magy hitfelekezette 

ax 
felvett vitájáról. il 

Bálványaikot darabokra törte s a népnek tudtul adta, hogy egyedül 
csak a világteremtő Isten méltó az imádásra, előtte illik meghajolni 
s neki étel és italáldozatot hozni, hogy a jövendő nemzetségek is 
megismerjék őt. Arra is tanitott, hogy az ábrák elpusztitandók s 
darabokra törendők, ne hogy a nép továbbra is osztozzék azok tév- 
hiedelmében, a kik szerint ezeken kivül nincs más Isten. Mihelyest 
sikerült neki meggyőződésének érvényt szerezni, a király kivégezte- 
tésének módja felett tanakodott. Azonban csoda "történt vele s Kha- 
rán1-ba menekült. Ott aztán nyilvánosan s az egész nép előtt kije- 
lentette, hogy egy az Isten s csak ez az egy méltó az imádásra. 
Városról városba, országból országba ment, mindenütt a népet ösz- 
szegyűjtve s tanitva, mig végre Kanaán földére jutott, és a mint 
mondva van, ott nyilván vallást tett Istenről, a világ uráról. A mint 
a nép összesereglett körülötte s megkérdezték a hit dolgairól, kinek- 
kinek megmutatta saját értelméhez mérten? az igazság utját. Végül 
ezerek és ezerek vették körül s ezek azok, kiket Ábrahányr háza 
népének neveznek. (A való hit) nagy (jövőjül gyökerét sziveikbe ül- 
tette, azt írásba foglalta s fiával, Izsákkal is megismertette. Izsák ez 
igazságot megint másokkal közölte s intve intett követésére, majd 
azt Jákobbal is megismertette, hogy azt (az ő értelme szerint) tovább 
tanítsa s ez a hiveket e tanban megerősítette. Jákob atyánk, mint 
a hogy neki megmondatott, gyermekeit az igazsággal megismertette, 
mindazonáltal Lévit választotta ki s tette a (szent tanitás) fejévé, 
hogy tanitaná az Istenről való tant s őrizze meg Ábrahám parancsola- 
tát. Azt is megparancsolta fiainak, hogy Levi fiai közül mindenhez 
egy felügyelőt válaszszanak, hogy a tan feledésbe ne menjen. Idő 
telt idő után s a tan megerősödött Jákob családjában s azoknál, 
kik hozzájok csatlakoztak. S a földön ime egy oly nép támadt, mely 
ismerte Istent, s e nép mindaddig hiven szolgálva Istenét, mig 
Aegyptomban az ottaniak szertartásait meg nem tanulta s velök 
együtt ujból bálványimádóvá nem lett, az egy Levi nemzetség  ki- 
vételével, mely az atyák törvényét hiven megtartotta, és soha bál- 
ványokat nem imádott. Ilyeténképpen kevésbe mult, hogy az a gyö- 
kér, melyet Ábrahám ültetett el, veszendőbe nem E? és hogy 
Jákob fiai a tévedések utjára ujólag vissza nem tértek. Isten azon- 
ban irántunk való szeretetéből és ősünknek. Ábrahámnak tett eskü- 
jére való tekintettel mesterünket, a próféták nagy mesterét, Mózest 
! Mesopotámia egyik városa, görögül Kázént, lat. Carrac. 


? A valódi tanitó az egyesek értelméhez ta s nem tételezi fel az egye- 
seknél a szellemi érettség ugyanazon egy foká 

támasztotta s követévé tette. Miután Mózes prófétává lett s Isten 
Izráel népét örökébe fogadta, azt törvények alá rekesztette, az isten- 
tisztelet utját megmutatta nekik s azzal is felvilágosította őket, hogy 
mit kelljen az álló- és bolygó csillagok imádóival s a többi tévely- 
gővel szemben tennil." 

Az itt közölt szöveggel nehány jelentékeny érintkezési pontot 
mutat Maszudi X. évszázbeli arab író , Az arany mezők stb." czimü 
müvének III. s IV. fejezete, melynek ide tartozó részét fordításban 
közlöm : 


III. fejezet vége. 

, Nimrod idejében vette kezdetét a tüz és csillag imádás s erre 
vonatkozólag különböző szertartások állapittattak meg. A földön ez 
idő tájt háboruk dultak s uj tartományok és birodalmak keletkez- 
tek keleten és nyugaton stb., s a csillagok és befolyásaik vizsgálata 
iránt általános érdeklődés ébredt, kezdettek (azok hasonlatosságára) 
gömböket vonni, kitaláltak (e vizsgálatra szolgáló) eszközöket s ilye- 
ténképp n ezek megismerése közelebb hozatott az értelemhez. A csil- 
lagvizsgálók megfigyelték azon év feltetsző csillagát?, melyben Ábra- 
hám, a kin Isten áldása legyen, született és kiszámították annak 
következményét. Aztán Nimrodnak tudtára adták, hogy egy gyer- 
mek fog születni, a ki álmodozásaiknak véget vet és szertartásaikat 
megszünteti. Erre Nimrod elrendelte hogy, (az azon évben születendő) 
gyermekeket mind öljék meg, Ábrahámot azonban egy barlangban 
elrejtették. Azer vagyis Tárikh", Ábrahám atyja, (ez idő tájt) meg. 
halt, élt kétszázhatvan évigt." 


MEVSNTETEZET. 

, Mikor felnőtt Ábrahám s a barlangból kilépett, a hol rejtőz- 
ködött, szemlélni kezdette a világot és abban az eredet és a terem- 
tés tervének j leit. Venus bolygót megpillantván, igy kiáltott fel: 
,ez az én uram" és a mikor meglátta a holdat, a mely annál még 


1 [.. sAuswahl historischer Stücke aus hebráisehen Sehriftstellern  vom- 
zweiten Jahrhundert bis auf die Gegenwartc (Berlin, 1840) 57—67 II. 

2: Arabul: ikőtli szószerint sa feltetsző-. 

3 Tháré, Nákhor fia, élt, hetven esztendőket és nemzé Ábrahámot, Nak- 
HOTG CELATA0t, E MOZE Tk. 1 26. 

4 Mózes első k. 11. r. 32-dik versében az évek összege ennél kevesebb, 
mint a következő szövegből látjuk : És; lettek Tháré életének napjai kétszáz öt 
esztendők, és meghalu. Thúré Húránban. Ama hagyomány, melyet Maszudi kö 
vet az id. fejezetben az Ur városában történt gyermekölésről, élénken emlékez- 
tet a bethlehe mi gyermekülés történetére. Il. Máté 2, 16. Nimrod rendelete 


Herodesével teljesen megegyező, 

világosabb volt, igy szólott: ,ez itt az én uram", a midőn pedig a 
(felkelő) nap világát meglátta, a mely fényben felü: multa az eddig 
látottakot, (ujólag) igy kiáltott fel: ,ime itt az én uram".! Abra- 
hám ezen szavát xzram a (tudósok) különbözőképp magyarázzák, né- 
melyek azt hiszik, hogy ezt kérdőleg mondotta volna (mintegy: ez 
lenne az én uram ?) mások ugy vélekednek, hogy ezt mint gyermek 
mondta, a mikor még nehezére esett az igazságot felismernie, és 
erre vonatkozólag vannak még más vélemények is. (Idő multával) 
Gábriel hozzá lépett s az igaz vallásra megtanitotta, Isten prófétá- 
jává s barátjává tette.? Ábrahám már előbb megkapta Istentől a he- 
lyes cselekedetre vezető oktatást s a ki ily oktatást nyer, az ment 
a hibától, és mást nem imádhat, mint az egy örök Istent. Ábrahám 
kikelt népe ellen, látva szertartásaik hiábavalóságát és faragott bál 
ványaikat. A midőn váltig meg nem szünt, népét szemrehányások- 
kal illetni bálványimádásáért és ezek ő közöttük nyilvánvalók lettek, 
Nimrod izzó tüzbe hányatta, banem Isten (a lángok közt) neki hü- 
vességet és jóllétet szerzett?, és azon a napon a tüz elaludt a föld 
minden részében". 

A Maszudi által felhasznált az a hagyomány, mely szerint Nim- 
rod Abrahámot izzó tüzbe dobattat, élénken emlékeztet Dániel tár- 
sainak történetére, a kik mert az állóképet nem akarják vala imádni, 
Nabukodonozor (Nabu-Kudur Usur) rendeletére égő kemenczébe ve- 
tetnek, de a tüz nekik semmit sem ártott s Istennek angyala csat- 
lakozott hozzájok, a kit Isten segitségökre küldött. Igy látta ezt 
Nabukodonozor, mint a hogy azt Dániel könyvében olvassuk : Akkor 
Nabukodonozor király áúlmélkodék, és hamarságngal felkele, szóla és 
monda az ö tanácsosamak: nemde három férfiat veténk-é a tüznek 
közepibe megkötözve? Telelének és mondának a királynak: Ugy va- 
gyon király! Felelé és mondá: Ime látok négy férfiat megoldva, járni 
a tüz közepiben, és semmi sérelem nincs ő bennek és a negyediknek 
ábrázatja hasonló az Istennek fiához".5 

Abrahámról feleszámu talmudi elbeszélés van, melyeket a többi 
közt a drezdai Beer gyüjtött össze. 


: Al-zahratun szószerint a :fényesc Venus bolygónak arab elnevezése, 
héberül valószinüleg meni; az arab szóval egyező zohar az ég fényét jelenti. 

? Khalil sbarát"; a koránban igy neveztetik Ábrahám. 

9 L. as Korán 20-dik v. 

: Nimrod s5Kusx fia, a babyloniai birodalom megalapítója a Szent Irás 
szerint jóval Ábrahám előtt élt. I. Móz. I. k. 10, 8. 9. 

s; Dán, 3, 24, 25, 


UR, Kuus Géza, 


Árkosi Benedek a szentháromságról. 


Dávid Ferencz tanitványai közül a XVIik százban Válaszuti 
és Enyedi György, a XVII-ikben Csanádi Pál és Árkosi Benedek 
vitatkoznak legtöbb tudománynyal és legerősebb dialektikával a szent- 
háromság ellen. Ez utóbbinak , Az igaz vallásról" irt elmélkedéséből 
közöljük az alábbi érdekes részletet. 

Felsorolván előbb Árkosi Benedek az egyisten valló régi egyházi 
atyákat, a következőket veti utánok : 

, Ezekhez járul Luther Márton, ki azt mondja, hogy a Három- 
ságnak neve nincsen a Szent Irásban, hanem csak emberektől tanál- 
tatott; azokáért ugyan izetlen és sokkal jobb volna, ha csak Istent 
és nem Háromságot mondanának, mert mintegy izetlen és helytelen 
szónak látszik az a Háromság. Ezen Lutherus az 1543. esztendőben 
a német imádságok közül kitöröltette ezta mondást : Szent Háromsáy 
Egy Isten könyörülj mi rajtunk! Azt mondja esmét Latonus Jakab 
ellen: Az én lelkem gyülöli azt a szót: Egy áúllatú. Továbbá Lutherus 
az ő német bibliájából kitöröltette amaz locust 7. Ján. V. Hárman 
vadnak stb. Azt is kitörlötte, mely vagyon Ter. I. Az Isten lelke 
viseltetik vala a vizeken. Amaz Esaiás szavát is R. IX. 6. Ezt pedig 
azért cselekedte, hogy látta a sok versengést ezek felett; maga (jól- 
lehet) ezeket nem kellett volna kihadni, mivel megállhatnak, csak 
(értelmöket) el ne fordítsák". 

, Calvinus János ennél is több derekas dolgokat számlál elő s 
több derekas dolgokat vitt véghez; mert mind az ó s mind az új 
Testamentumban olly locusokat magyarázott az mü értelmünk szerént, 
kik közül Aegidius Hunmius huszonnyolczat számlál elő irásában, 
annyéra, hogy azokkal a magyarázatokkal a több locusokból vött 
erősségek is mind elbomlanak és elomolnak, mellyekből szokták ma 
az ő követői az Háromságnak tudományát mutogatni. 

, Továbbá. Hosius, Bellarminus, Hyeronimus (a kath. egyház 
legerősebb védelmezői) azt merik mondani, hogy ők az Isteni Három 
személyt hiszik, nem azért, hogy az irás mondaná, hanem hogy nem 
mond ellene, Sőt itt is Kolozsváratt az Farkasuttzai disputatióban 

Pater Rajki fülünk hallottára azt vitatja vala az nagy emlékezetű 
Bisterfeldius ellen, hogy az Szent Háromság nem irattatik meg az 
Irásban, hanem Traditiókkal kell gyámolitani" 3 

Ugyancsak Árkosi Benedek az Istenről való szent elmélkedései- 
ben részletesen ismerteti a szent atyák hitvallását az egy Istenről. 
kik között az első századokban Hermast, Római Kelement, Ignatiust, 
Polycarpust, Justinus Martyrt, Athenagorást, Theophilust, Tatianust, 
Irenaeust, Tertullianust és Origenest sorolja fel. - Azután arról érte- 
kezik, , Hogy az háromságosok az ő Háromság felől való tudományokat 
a Szent Irásból meg nem bizonyithatják" s itt ezeket mondja: 

, Hogy azon szókkal, betű szerént a Szent Irásban nem talál- 
tatik meg, igen bizonyos és világos dolog ez; mert még eddig az 
deig senki is ezt ennyi sok tudós emberek közűl, kik ebben a 
dologban sokat fáradtanak, nékünk meg nem mutathatja. A mellett 
önön magok is ezt az ő irásokban megvallják, hogy nincs a Szent 
Irásban betű szerént az Háromság. Luther Márton igy szóll in 
Postilla Majori Domimca Proxima post Pentecosten fol. 282. Tametsi 
Vocula haec Trimitas mnusguam an Divims Scripturis reperiatur, 
caeterum humamitus tantum imventa sit, unde ettam frigide sonat, ae 
multo praecstabilius foret, si Deus potius, guam Trinitas diceretur. 
Az az: Jóllehet ez az ige Háúromság sehol az Irásban nem találtatik, 
hanem csak emberi mód szerént találták, kiért ugyan nyilván izetlen 
szó 185 és sokkal jobb volna, ha Istent mondanának inkáb, hogysem 
mint Háromságot." 

, Calvinus János is egy levelében, mellyet a kissebb lengyel- 
országi főembereknek irt volt, azt irja im lib. de Gentil. pag. 63. a 
többi között: Precatio vulgo trita, Sancta Trinitas Unus Deus mise- 
rere nostri, mli non placet, ac ommno barbariem sapit. Az az: Ama 
közönséges könyörgés: Szent Háromság egy Isten könyörülj mi 
tunk! nékem nem tetszik, sőt ugyan paraszt izű". 

, Ágoston Doctor I. VII. de Trinitate c. 4. igy ir: Licuit lo. 
guwendi ac disputandi necessitate tres personas dicere, non guid seriptura, 
dicit, sed guia non contradicit. Azaz: Megengedtetett a szóllásnak 
és disputálásnak kételenségéből három személyt mondani, nem hogy 
az Írás mondja, hanem hogy az Irás ellene nem mond. -— Látod-e 
jegyzi meg Árkosi, nyilván vallja (Szent Ágoston), hogy az Irás nem 
mondja, hanem disputálásért találtatott. Mindenütt ellene mond pedig 
az lIrás az Háromságnak, valaholott csak egy Istent ád elönkben, 
mellyet számtalan helyeken cselekszik. De erről a dologról, a ki 


bőségesen akar értekezni, olvassa meg az Enyedi György könyvének 
előljáró beszédét, elvet méltó olvasni", 


raj- 

Itt rátér irónk Athanasius ismert vélekedésére a szenthá. 
romságról, mely korántsem bibliai alapon épült fel tudvalevőleg a 
háromság tudománya. Tüzetes czáfolat helyett, mivel nem is érdemli, 
csak ezt a kérdést veti az Athanasius-féle symbolum után Árkosi.: 

, Avagy azt gondoljuk-e, hogy világosabban tudta azt a tudo- 
mányt kifejezni s előhozni Athanasius az ő vallásában, Symbolumá- 
ban, hogysem mint az Christus, hogysem mint az apostolok? 
Avagy azt gondolod-é, hogy az Úr Christus és az apostolok nem 
értették annyira azt a mysteriumot, mint Athanasius; avagy talán 
nem találtak olly igéket és szókat, a mellyekkel illyen világosan 
tudták volna exprimálni s kifejezni, mint Athanasius?" 

,Az bizonyos, hogy ha Athanasiusból kellene megbizonyitani 
az Háromságot, igen könnyen megbizonyithatnák; de nem Athanasius 
irásából kellene azt megpróbálni, hanem a Szent Irásból; nem az 
Athanasius Symbolumában kell azt keresni, hanem a Szent Irásban, 
az Apostolokéban"." 

,Ítt nem annyira csudálkozom a pápistákon, mint egyebeken, 
mert ők hiszik az Traditiókat és úgy tartják a pápa és conciliumok- 
nak decretumit, találmányit, mint a Szent Irást ; nem is hiszik, hogy 
minden dolgok, a mellyek az örök életre szükségesek, megtaláltat- 
nának a Szent Irásban. És ezért immáron, mikor a pápisták dispu- 
tálnak a cálvinistákkal és lutheránusokkal ez dolog felől, hogy meg- 
bizonyithassák ellenek az Traditiót, tudnillik, hogy nem minden örök 
életre való szükséges dolgok találtatnak meg a Szent Irásban, a 
többi között im illyen ellenvetést tesznek : 

, Hogy személyében három, állatjában penig egy légyen az Isten, 
sehol a Szent lrásban nincsen. De ez szükséges az örökéletre. Azért 
nem minden örökéletre szükséges dolog találtatik meg a Szent 
irásban" . 

, tt eleget hánkodnak a cálvinisták és lutheránusok s kapnak 
két-három felé; de soha is azt a tudományt a pápistáknak a Szent 
Irásból meg nem mutathatják. Azokáért vagy akarnak, vagy nem; 
de a pápistákkal együtt a Traditiókra és emberi találmányokra kell 


kt Mennyire idegenkedett maga Kálvin is a közönségesen Atbanasiusnak 
tulajdonított háromságvalló hitformától, skinek tételeit: saját  beismeréseként 
segy valódi keresztyén egyház sem fogadná el: s mennyire kerülte a szent- 
háromság kifejezést, lásd erre nézve Révész Imre: Kálvin élete és a kálvinizmus 
(2-ik kiad.) 55—56. 269—273. 311—313. stb. lapjain, a Bu lapesti Szemle, 1978. 
XVII. kt. 221. lapján s a Sand: Nucleus Hist. Ecelesiasticae (2-nda edit.) 425. 
lapján felsorolt bizonyitékokat. 

vetemedniök. Mi ellenünk peniglen semmi erősségek a pápistáknal 
mincsen: mert mi nemcsak megengedjük, hanem valljuk is, hogy az 
a tudomány a Szent [rásban nem találtatik". 

,A mi pedig a pápistáknak az ő Traditiójukat és találmányo- 
kat illeti, nem engedi az alkalmatosság, hogy mostan refutáljuk; a 
mieink elég bőségesen refutálták azokban a könyvekben, a mellyeket 
a Traditiók ellen irtanak". : 

Szükségtelennek tartjuk tovább is nyomon követni Arkosi 
Benedek fejtegetéseit a szentháromságról. Két okból láttuk czélszerű- 
nek közzétenni a munkájából kiszemelt nevezetes nyilatkozatokat. 
Egyik az, hogy felmutassuk, hogy még a XVII-ik évszáz derekán is: 
mikor a dézsi complanatio fenyegető rendelkezése elfojtott minden 
szabadabb mozgalmat Erdélyben, akadt egyházunkban oly bátor lelkű 
iró, ki minden melléktekintetet félre téve, a legnyiltabb őszinteséggel 
hirdette a nagy hitelődök által annyi üldözés és lelki nyugtalanság 
árán kivivott hitigazságokat. Valóban az Árkosi Benedek kitünő műve 
a legnagyobb kegyeletre tarthatott számot felvilágosult hitfelei részé- 
ről. Mivel a cenzura miatt világ elé nem bocsáthatták, kézirati úton 
terjesztették el lehető széles körben , Imádságos könyvét" és , Szent 
Elmélkedéseit". Minden unitárius pap és mester tartozott leirni 
magának ez alapvető műveket vagy megszerezni másolatát A keresztúri 
könyvtárba oly példány is kerűit, mely a nyomtatást utánozva közli 
e nem kicsiny terjedelmű munkákat. Bámulatos türelem és kitartás 
keilett ahhoz, hogy valaki ily tisztán és szépen, csalódásba ejtő 
hűséggel állítsa elő e tiltott tartalmú könyvet. Nem volt szabad 
napvilágot látnia, megjelent tehát egy székelyföldi patronus, talán 
Tarcsafalvi Pálffy Z igmond tiszteletére, mint kézzel irott nyomtat- 
vány. Ez is ékesen szóló bizonyítéka annak, mennyire megbecsűlték a 
XVII. és XVIII-ik sz.-ban Árkosi Benedek műveit. 

Másik nem kevésbbé fontos ok, a miért az előadottakat köz- 
lésre érdemesnek itéltük, az, hogy ime hiteles bizonyítékát mutat- 
hatjuk fel annak a figyelemre méltó ténynek, hogy az unitárius 
hittudósok már a XVII. sz.-ban, Pázmánynyal egyidejüleg, felismer- 
ték, hogy az orthodox protestautismus félszeg álláspontjáról a 
katholikusokkal sikeresen vitázni, a katholicizmussal győzelmesen 
szembeszállani nem lehet és hogy egyedül csak a rationalismus dönt- 
heti halomra a hagyományban mélyen gyökerező s a nicaeai-toledói 
zsinatok végzéseivel 15 megerősített pápai dogmákat. 

Akaratlanul is a nagynevű Pázmánynak diadallal koszorúzott 
hitharcza ötlik e ponton eszünkbe, ki a kálvinizmus  orthodox 

túlzásaitól visszariadva, a már-már sir szélén álló katholicizmust 
támasztotta helyébe új életre Magyarországon. A szintén nem kis 
emlékű Ipolyi Arnold, Pázmánynak e döntő sikerű küzdelméről meg- 
emlékezve, a következő figyelemre méltó észrevétellel kiséri a XVII-ik 
sz.-beli magyar hitvitákat. Pázmány a nagy Bellarmint állitotta a 
protestánsok ellen (fő művének , Disputationes de controversiis 
christianae fidei adversus hnjus temporis haereticos" főbb részei 
megjelentek Pázmány hires Kalauzában), ki a biblia és hagyomány 
kérdéseit , mindörökre érvényesen" eldöntötte, ,azon formában leg- 
alább, melyben akkor fölvetve voltak, midőn még a rationalismus 
. . nem vegyült. . a vallási vitába". Ez egyetlen téren küzdhet 
csak ma is a protestantizmus a katholicizmus ellenében, — vonja le 
észrevételéből maga Ipolyi a fontos tanulságot. (Ves1 össze: Veres- 
marti. M. élete és munkái. Házi Könyvtár. XVIII. I. kt. 117. 120.) 
ipolyinak e tanulságos nyilatkozatát Árkosi Benedeknél is 
megtalálja a figyelmes olvasó, csakhogy egy kissé eltérő formában 
más szavakkal kifejezve. Ugyancsak e nyilatkozatból megértjük azt a 
szembetünő körülményt is, hogy Árkosi Benedek előbb mindenütt 
a sana ratio érveivel próbálja meggyöngiteni az ellenfél megtámadott 
erősségeit s csak azután dönti le azokat a csak másodsorban alkal- 
mazott exegetika fegyvereivel. Ez eljárás, bár ma már a dialektika 
túlnyomó alkalmazása ellen némi kifogást tehetünk, teljesen meg- 
felel a XVII-ik évszáz gondolkozásának és tudományos műveltségének. 
A bibliai tanulmányok fejletlen állapotának nem kis része lehet a 
régi hitviták fegyvereinek megválasztásában. 


KANYARÓ FERENCZ. 


Brassai philosophiája.! 


Brassai 1888—1890-ben a Bokor József által szerkesztett 
Magyar Plilosophiai Szemlé-ben A philosophia  fordúlta  czimmel 
egy czikksorozatot írt, de a folyóírat megszűnése miatt nem fejez- 
hette be értekezését. A mostani értekezés be akarja fejezni e czikk- 
sorozatot s szerző ,rendszere sarkalatos állítmányait" igéri. Ez érte- 
kezés magában 15 önálló egészet alkot, de nem lesz felesleges az 
előbbi czikksorozat vezéreszméit 15 ismételni. 

Rendszere alapjáúl, vizsgálata tárgyáúl az öntudatot veszi, a 
mely — nagy tudósunk szerint — ,egy rendszerben sem volt oly alap- 
elvnek téve, melyből kiindítva hézag és ugrás nélkül lánczolatosan 
legyen kifejtve levezetve a philosophiai igazságok sora". Thales 
nosce te-je, Descartes cogito ergo sum-ja, Kant reine Vernuntt-ja, 
Fihte Ich-e, Hegel dialektikája mind ,logikai botlások." A logikai 
tévedést kutatva, az igazság fogalmában két jegyet különböztet meg. 
Két személy kell hozzá, t. I. a mondó és halló és utóbbinak helyben- 
hagyása szükséges és elégséges a fogalom megállapítására. A logika 
mint ,az egymást megértés tudománya". eszközli a közlött állítások 
helybenhagyását a következtetés és bizonyítás által. Ez meglevő 
igazságokat derít ki, tehát ismeretforrásúl nem szolgál; amaz új 
igazságokat szűl. Amott kezdetűl, itt végmozzanatúl fökellék egy 
alapigazság, , melyről bizvást feltehes-ük, hogy egyetemesen, azaz 
minden hallónál belybenhagyást nyer". Ez az alapigazság az öntudat. 
A bölcselők vagy hallgatnak az öntudatról, vagy tárgyalják, de nem 
gyanítanak benne alapigazságot, vagy alapúl veszik, de nem építenek rá. 

Az öntudat fontosságát többé-kevésbé hangsúlyozzák: ,az 
eklektikusnak méltatlanúl gúnyolt" Cousin, Maine de Biran (1766— 
1824), André Marie Ampére (1715—1836), 7h. S. Jouffroy (1796 
—1842), Adolphe Franck, a Dictionnaire des Sciences Philosophigues 
fősz-rkesztője,  Jeanmaire (1 Idée de Personmalité), Ferri, Momerie 


: Dr. Brassai S. Az igazi positív plilosophia. Budapest, 1896. értek. a 
bölcs, tud, köréből. ILL. 3. sz.) Í 

(Personality the beginning and end of Metaphysics. 988 atm 164 
Green (Prolegomena to Ethics. 1883.), Tetehmüller (Die wirkliche und 
die scheinbare Welt. Neue Grundlegung der Metaphysik. 1882. Reli- 
gionsphilosophie. 1836.), Müller M. (Science of thou ght. 1881) , Ennyi 
gondolkodó főnek összetalálkozása nem lehet jelentőség nélkül, s 
bátran hozzátehette azt is, hogy e nevekkel koránt sincs kimerítve 
azon bölcselők sora, a kik az öntudat tényét alapigazságnak tekintik. 
Arra a meggyőződésre jut tehát, hogy ,az idő jelei mutatkoznak s 
ezek szerint a philosophia tárgyalása igazán fordulóban van; azaz 
hogy a philosophiai gondolkodás a korábbitól nemcsak különbözik, 
hanem vele épen ellenkező útra indúlt". Épen a fennebbiek igazolják 
tehát a czím választását. 

Az öntudatot véve alapigazságúl, megkezdi az ebből eredő 
igazságok leszármaztatását. , Tudom, hogy vagyok" s ez az állapot 
az öntudat. A ,vagyok"-kal a létről való közvetlen, első és eredeti 
tudatomat mondom ki. Ennélfogva a lét mivoltának fejtegetése lehe- 
tetlen, mert az eredeti és egyszerű igazság. Énem érzésében (álomban, 
ájulásban stb.) néha-néha megszakadás áll be s itt áll elé az idő és 
azonosság eszméje. , Kétségkívüli és minden embertől igenlett, helyben- 
hagyott igazság, hogy az én folytonos azonos lény". A beszéd által 
megtudom, hogy rajtam kívül több én is van s hogy az öntudatot s 
mind azt, a mit róla elmond, mindenki egyformán tudja, érzi, tapasz- 
talja. Igy nyerjük a nem-én s az igazság eszméjét. 

Öntudatunk egyhangúságát megszaggatják a fújdalom és éhség 
érzetei; ezek adják a változás és különség, a tűmadás és elmulás, a 
kezdet és vég eszméit. A volt és van, a kép és tény különbségeiből 
az idő és emlékezés eszméje lesz, mely utóbbi már az azonosság ön- 
tudatában mutatkozik. A fájdalmat hol itt, hol amott érezzük; így 
keletkezik a hely s az űr (tér), továbbá a haladás, s a helyek eégy- 
mással való viszonya a haladással kapcsolatban szüli az irányt. 
Mindezek az én jelenségei. Az én és jelenségei oly forma  viszóny- 
ban állanak egymáshoz, mint substantia és accidens. De nem a Kant, 
Schopenhauer Erscheinung-ja értelmében, mert a tárgyalt jelenségek 
tények és valóságok. 

További jelenségek: látás, hallás, tapintás, ízlés, szaglás. 
Előbbiekkel egyneműek, de nem egyfajúak. Amazok egymástól külön- 
böznek s mindenik magában egyszerű. Ezek szerkesztettek s elemeik 
amaz első rendű jelenségek és még valami; valamitől jőnek (eszköz) 
és valamihez mennek (tárgy). A tárgy ,oly nem én, melyet öntuda- 
tunk érzékleteinél fogva annyira szoros kapcsolatban lenni érez az 

énnel, hogy valódi létéről közbenjárólag szintoly bizonyosak vagyunk, 
mint az énéről". Nem látszat tehát a tárgy tudata, hanem tény. 5 
így tagadja az idealisták (Kant) ellenkező állítását, de a reálistákét 
sem fogadja el, kik a tárgynak kirekesztőleg tulajdonítanak létet. , A 
fordúlt philosophia" tehát dualistikus rendszer s az ének és nem — 
ének éles megkülönböztetésén alapúl A szellem és anyag dualismusá- 
val szemben tartózkodólag viseli magát: ,nem hozza kétségbe, de 
nem is akarja formulázni, tisztelve tudásunk áthághatatlan határait" , 

Az érzéklet, érzékszerv és tárgy szoros kapcsolatban vannak 
egymással, de létezhetnek külön is s ílyenkor keletkeznek a harmad- 
rendű jelenségek, melyeket képzeteknek nevez. Az elsőkkel meg- 
egyeznek abban, hogy tárgyiatlanok; de a kettőben kétféle a tárgyi- 
atlanság s ennélfogva különböznek. Az első rendű jelenségek magok- 
ban bevégzettek, de vonatkozhatnak tárgyra, pl. fejem fáj. A képzet 
(zs képzemény) ellenben mindíg vonatkozik valami lárgyra. A képzet 
lehet oly élénk is, hogy tárgyias érzékletnek tartjuk. Némelyek az 
íly eseteket általánosítva azt állították, hogy minden, a mit érzé- 
keinkkel felfogunk, csak látszat. Hogy mi a biztos criteriuma a 
képzetek és a tárgyias érzékletek megkülönböztetésének, az olvasható 
logikájában (Brassai, Logika. 2. kiadás, 25. § ) 

A következő czikke számára igéri az öntudat azon jelenségeinek 
tárgyalását, melyek az indulatokat, szenvedélyeket foglalják magukban 
de a czikksorozat a folyóírat megszünte miatt félbeszakadt. Jelen 
értekezés ennek befejezését igéri, de teljesen önálló egész. 

Mindenek előtt igazolja a czím megváltoztatását. A positív szót 
Comte foglalta le a maga elmélete számára. Positív a negatív ellen- 
téte s állítót jelent, de bizonyost, határozottat is. Comte ez utóbbi 
értelemben használja. Szerinte azonban csak a physikai tények 
bizonyosak, határozottak s csak az ezekre alapított positivismus a 
ntények bölcselet", Brassai szerint a tények nemcsak physikaiak, 
hanem psychikaiak is s ezek szintoly bizonyosak és határozottak, 
mint amazok. Ennélfogva méltán nevezhette rendszerét,  positív 
piulosopliának s megkülönböztetésűl igazinak. A másik lényeges 
eltérés Comtetól az, hogy szerinte a philosopínia feladata ,az egyes 
tudományok főelveit összefoglalni és a különböző tudományok főel- 
veit egybekapcsolni". E szerint a philosophia inductív tudomány lenne ; 
holott Brassai szerint a bölcselet a tudományok vezérfonala, nem 
eredménye, tehát deductív. Mint deductív tudomány egy főelvből indúl 
ki s ez az elv: , Egyetlenegy bizonyos, csalhatatlanúl igaz tudomásom 
az, hogy vagyok". Ez a létel s a vele összeforrott tudása személye- 
sítve az én, a tudás állapota az öntudat (conscientia). 

Az öntudatnak első tulajdonsága a , közetlenség" : az én lételét 
egyenesen, minden közbenjáró eszköz nélkül tudja és érzi az ember, 
holott minden egyébnek a lételéről csak öntudatunknál fogva van 
eszménk. További tulajdonságai: az önállóság, ennélfogva állomány 
(substantia), az azonosság, állandóság vagy maradandóság (permanentia), 
a mit nem dönt meg az a tapasztalat, hogy az alvásban, ájulásban, 
lethargiában meg-megszünik, mert ilt csak az öntudat lappangásáról 
(status latens) 1-het szó; ötödik tulajdonságaaz, hogy a nem-ént adja 
értésünkre, azaz a jelenségeket, a melyek kétfélék, ú. m. ha magunk- 
ban észleljük, érzelem (Empfindung) és indulat (Affect), ha kűltár- 
gyakra vonatkoznak, érzékletek (sensatio). 

5 itt az én és nem-én kölcsönhatásának nehéz kérdéséhez 
jutott. Az én és nem-én dualismusa világos és kétségtelen. A test 
és lélek dualismusa ellen nem lehetne kifogást tenni, de igenis 
általanossága ellen, mert a világ nemcsak emberből áll. Részszerinti- 
ségét mutatja neve is: anthropologiai dualismus, ílyen a theologiai 
dualismus. Nincs e hiánya a cosmologiainak, de ellentéteinél (szellem — 
anyag, gondolkodás — terjedtség, erő — kelme) annyi a vélemény, a 
mennyi a rendszer. Igaz, hogy az én és nem-é denfinitioját sem lehet adni, 
mert nincs fensőbb, vagy átalánosabb (genus), a mire visszavinni 
lehetne. , Tehát akár definiálni, akár okát vagy magyarázatát keresni 
szükségtelen és lleni lehetetlen". A dualismus a test és lélek kölcsön- 
hatását nem birván megmagyarázni, elvesztette hitelét s a philosophusok 
a monismusra ,tévedtek". A monismusnak sem a realista, sem ide- 
alista iránya nem ér czélt. , Mert a józan okosság nem foghatja 
meg, mikép lehessen egyből kettő; még pedig egymástól különböző 
kettő?" 3 

A lélek és test kölcsönhatását , ignorabimus". 

Érzelmeink testünk létezéséről, érzékleteink a kűldolgok léte- 
zéséről győznek meg. Itt énünk szenvedő állapotban van. De van 
énünknek s ez a hatodik tulajdon sága, cselekvő állapota is. Énünknek 
a test szervein hatalma van, parancsol a nem-énnek, parancsolja, 
hogy képzeteit, gondolatait valosítsa meg, tegye tényekké. Ez a hatalom 
az akarat, melynek nincs motivuma, ,eredeti, legelső", legfelsőbb 
motivum, a mi megett mást még csak keresni sem lehet". A vágy 
számtalan esetben lehet motivum, ok, erő; de épen az ellenszegülő 
vágygyal való küzdelem a legfőbb, leglényegesebb teendője az akarat- 
nak. Itt az igazi positív philosophia az erkölcstan terére lép. 

Ez az erkölcstan is deductív tudomány. Abból indúl xi, hogy 
a cselekvények erkölcsileg jók, közönbözösök és roszszak,. Megitélésük 

becslés dolga. A becslés becslőt tesz fel s ez az én. Tehát az erkölcs- 
tan feladata az öntudatnak a cselekményekhez való viszonyát vizsgálni. 
Az öntudatnak egyik további tulajdonsága ,az érzékleteknek és 
hasonmásainak, a képzeteknek rendezésében áll (gondolkodás)". A 
ratio (Vernunft). Eredményök az ismeret (cognitio, Erkenntniss). Most 
már az autokrata akarat tanácsadója a ratio, a logos Az akarat 


gondolkodó öntudat két irányú: értelem (intellectus, Verstand) és 


ennek a szavára hallgatva, a testi erők működéseit mentökre hagyja, 
segíti, vagy küzd ellenök. A küzdelem eredménye adja a jó és rossz 
viszonytalan fogalmát. Első esetben a cselekvény valószinűleg közönbös, 
másodikban valószinűleg jó. Valószinűleg, mert a ratio tévedhet. De 
tökéletesen bizonyos, hogy a cselekvény erényes, ha a küzdelemben 
az akarat győz; ha nem, vétkes. Erkölcsi tekintetből minden emberi 
cselekvénynek itélő bírája az akarat. Az igazi positív philosophia 
erkölcstanában tehát a kötelesség elvének nincs helye. , A kötelesség 
fogalma csak károsan hat az erkölcsiségre, minthogy az önkénytességet 
az erénynek leglényegesebb alkotó részét kiírtással fenyegeti, az 
akaratot trónusából kivetve úrból szolgává alázza". 

Nem akarom részletesen fejtegetni, csak épen megemlítem, hogy 
Br. e pontnál Schillerrel találkozik. Schiller (Sámmtliche Werke. 
Stuttgart u. Tübingen, 1836. XI. 429—436 Über Anmuth und Würde), 
ki bölcseleti és aesthetikai dolgaiban Kantot vallja mesterének, az 
erkölcstani főelv megalapításánál mesterétől eltér s a puszta köteles- 
ség fogalmát elvetve, találkozik e pontnál Brassaival. Schiller szerint 
is a kötelesség nem lehet erkölcsi főelv, mert az ember czéija nem 
egyes erények, hanem az erény általában s ez pedig nem egyéb, 
mint hajlam a kötelességhez. 

Tovább folytatva az igazi positív philosophia ismertetését, Br. 
a kötelesség fogalmát a jog- és vallástanba útasítja. Mert a köteles- 
ség kötelezőt tesz fel, ez pedig amott a társadalom, itt az Isten. 
A ratio csak sugalló, emlékeztető, nem kötelező. Csak az akarat el- 
vével lehet megmagyarázni az érdem és felelősség eszméit. Az aka- 
rat tulajdonsága a rugalmasság, a mi azakarati erő megfeszítése s 
énünknek hatalmában van. Ha énünk akarati erejét ernyedetlenűl 
feszíti meg, érdem, a mely positív gyönyört von maga után ; ha küz- 
delmében nem tanúsít elég erőfeszítést s legyőzeti magát, a cselek- 
vényt bánat követi, a mely legnagyobb fokán a lelkiismeret furda- 
lása. , Az erény tehát az akarat győzelme a testi erőkön", vagy más 
szavakkal: , Az én győzelme a vele egygyé kapcsolt nem-énnel való 
küzdelemben." E meghatározáshoz hozzáteszi: ", Független önállóság- 

ban, alkalmazhatóságban az eddigelé javasolt morale principiumok 
egyetlen egyike sem mérkőzhetik vele". 

Az öntudat tényéből a tárgyalt jelenségek a deductio segélyé- 
vel hozhatók le. A tények közvetlenűl csak énmagamra nézve bizo- 
nyosak s ezekre nézve a köz józan észre hívatkozhatni. De ha e té- 
nyeket másoknak hozzám, embertársaimnak egymáshoz s mindnyá - 
junknak a világegyetemhez való viszonyában vizsgáljuk, akkora de- 
ductióhoz az inductio is szükséges. 

Érrzékletei.1k közvetlenűl meggyőznek, hogy vannak embertár- 
saim. De vannak oly tulajdonságok, melyeket nem érzékelhetek. S 
itt a beszéd áll szolgálatomra. , Egyáltalában igaznak kell elismer- 
nünk, hogy következtetés, értelem. ész, okosság, érzelem, vágy, indu- 
lat, szenvedély minden emberben van, a miről a beszéd teljesen meg- 
győz és részint a cselekvényekből is következtetjük." Ez a követ- 
keztetés áll az akaratra nézve is, , miután az öntudatnak minden 
más tulajdonságát, a melyeket magamban tapasztalok, embertársaim- 
ban 15 fellelem". Már most az akarat tekintetéből az emberek kö- 
zött az a viszony, hogy az akarat minden természeti (testi) erővel 
szembeszáll, de ,akarat akarat ellen sohasem küzd". 

Ez a jog alapja, ez adja a szabadság igazi fogalmát ez teszi 
lehetővé a társadalmat. Ellenben az akarat és a testi vágyak, haj 
lamok, indulatok között igen is lehetséges a küzdés s itt áll elé az, 
mit antipathmának neveznek. Mert sympathiát csak akarat és akarat, 
vágy és vágy között gondolhatni s ez a kezdeményezője a társadal- 
maknak. Az akarat és vágy küzdelmében csak az erők feszűlési ará- 
nyáról beszélhetünk s nem lévén mérték-egység (characterometrum), 
csak nagyubb-kisebb, erősebb-gyengébb fokokat állíthatni fel. De egyik 
fok sem nulla s így szűletett derék ember, sem született bűnös 
nincs. Azonban az akaratnak támaszra, segítőre van szüksége s ílyea 
támaszokat szolgáltatnak a nevelés, úllam, vallás. 

Így az akarat és segédjei közreműködésével biztosítva van ,az 
én győzedelmi többsége a nem-énen." , Az igazi positív philosophia a 
gondviselés nevét erre a tényre ruházza és annak az untalan vita- 
tott, de tagadhatatlanúl létező fogalomnak határozott értelmet ad. 

És itt szerző az istenfogalom vizsgálására tér. Ontudatom, az 
én vagy a lélek minden más emberi lélek öntudatával egyenlő, vagy 
megkülönböztetnetetlenűl hasonló. Így az emberi lélek ,egy véghe- 
tetlen lélekmennyiségnek véghetetlen kicsiny, mindazonáltal azonos, 
különvált részecskéje. És ez a lélekmennyiség az Isten." Ebből követ- 

kezik, hogy az Istent ismerhetetlennek állítani (agnosticismus, 
atheismus) ,az istentagadással határos bolondság." 

Ez hát lényegében pantheismus, de szerző nem fél ennek a vád- 
jától, mert az Isten mindentudósága, mindenütt jelenvalósága, min- 
denhatósága csak azt fejezik ki. De a legtöbb phibsophiai pantheis- 
mustól különbözik az igazi positív philosophia pantheismusa, mert 
amazok az Istent és világot azonosítják, ez a lelket az isten- 
séggel: amazoknak alapja a monismus, ezeké "a dualismus. Az 
istenfogalom egyik jegye az erő; az-erő pedig nem nyilatkozik el- 
lenállás nélkül; ez ellenállás a test, mint a lélek ellensége. 

Az eschatologiának az a tanítása, hogy a lélek hallhatatlan, 
kétségtelen és csalhatatlan igazság. Mert a lélek van, azaz létezik 
és állomány. A mi létezik, nem veszhet el. Ha igaz ez az anyagról, 
melyet csak közvetve ismer öntudatunk, mennyivel inkább az a lélekről ? 
A lélek a halál után visszatér oda, a honnan kivált, az istenségbe. A lélek 
állományának az isteni állományba való elnyelődése, vagy beolvadása épen 
a nirvána s ez a lélek személyiségének vagy egyéniségének elvesztét je- 
lenti. Az igazi positív philosophia itt elérte tetőpontját, mert arra a 
hátralevő kérdésre, hogy a nirvána közvetlenűl követi-e a halált 
vagy a kettő között van bizonyos ideig tartó állapota a léleknek, 
nem tud tényekkel, csak khkozzávetéssel felelni. S itt az igazi positív 
philosophia a lélekvándorlást nem mint tényt, nem mint hypothesist, ha- 
nem , mint leghihetőbb hozzávetést" igenis elfogadja és magáévá teszi" . 

Szerző végűl még azt a kérdést veti fel, hogy az öntudat és 
lélek azonosságát fentarthatjuk-e az oktalan állatokra?" S azt fe- 
leli, hogy semmi ok sincs, a mely azonosságuk megszakadását iga- 
zolná. Mert az öntudat jeleit egész a protozoákig fell Ini. Ez magya- 
rázza az élőlények mindíg gyarapodó tökéletesedését egész az embe- 
rig s e mellett szól a lélekvándorlás tana is. Felemelő az ebből folyó 
következmény, hogy az embernél nem szünik meg a tökéletesedés 
folyama, hanem idővel az embert meghaladó élőlények is keletkezhetnek, 

Brassai Melyik az igazi tudomány? cz. czikke végén (Ker. Mv. 
XAXII. 6. f.), melyet A philosophia fordúlta cz. czikksorozat , d1ó- 
héjba szorított kivonatának" mond (Az igazi positív philosophia 3. 
I.), így nyílatkozik s ezt általános jellemzésűl el is fogadhatjuk : 

, Minden felsorolt pontok vagy egyikét, vagy másikát, vagy 
többek csoportját is fellelhetni "minden philosophiai rendszerben 
Thalestől fogva Schopenhauerig ; de nem belőlük sz dtem és válogattam 
ki, hanem így összeállítva és enyvezve magaméinak vallom, 

Chrysostomos bészéde Eutropios érdekében. 


Mindig, de most különösen elmondhatjuk: , Felette nagy hijába- 
valóság, ezek mindenek hijábavaióság!" Hol vannak a tanácsosság 
fényes jelvényei? Hol az égő fáklyák és az örömrivalgások, a táncz, 
a lakomák, a nagy ünnepségek? Hol vannak a koszorúk, a lobogók, 
a diszek, a város zaja, a circus diadalai, a nézők hizelgései? Mind- 
ezek eltüntek. Jött a rettentő szélvész, és elsöpörte a leveleket: a 
mit látunk, lefosztott, gyökeréig megingatott fa; a zivatar meg- 
semmisitéssel fenyegetve a legutolsó szálaiig megreszkettette. Hol 
vannak a csalárd barátok, a vendégeskedés, a nagy ebédek, az élősdi 
rajok, az egész nap folyamként ömlő bor, a jó asztal eme finom- 
ságai, hol vannak a hatalom udvarlói, kiknek minden cselekedete, minden 
beszéde csak kegyet bajhász? Mindezek csak éjszaka, csak álom 
voltak. Eljött a nap és mindezek a semmiségbe vesztek. Tavaszvirágok 
voltak és a tavasz eltünvén, elhervadtak, árnyék voltak és elmultak, 
füst és elszállottak, könnyü lehelet és semmivé lettek, törékeny 
eszköz s szétmentek. Mondhatjuk hát, s ismételhetjük szüntelen a 
szentírásnak eme szavát: , Felette nagy hijábavalóság, ezek mindenek 
hijábavalóság!" Ezt az igét fel kellene nekünk irnunk mindenüvé, fel 
kellene irnunk a falakra, ruházatunkra, fel a piacz helyeire fel házainkra, 


r Butropios, előbb rabszolga, ministere lett Arcadius császírnak és 
nevében kormányozta Keletet. WVersenytársát, Rufinust kegyvesztetté tette és 
számüzte az udvar főbb személyiségeits folyton üldözte a keresztényeket. Nem 
hallgatván az erényes, derék Chrysostomos bölcs tanácsaira, bukását készítette 
elé. Egyik teremtménye, Gainas és Eudoxia császárné, kit ő adott férjhez Arca- 
diushoz, egy nagyszámú pártnak az élére állanak s a népet és a katonaságot, 
mely zsarnoksága miatt éppen úgy el volt keseredve, ellene föllázítják. A 
császártól számüzve, egy templomba menekül, a honnan a nép ki akarja 
ragadni. Ekkor mondotta Chrysostomos, ki a konstantinápolyi püspökségre 
emelését néki köszönhette, ez ékesszóló beszédet. A támadók visszavonulnak s 
Eutropios elhagyja menedékhelyét. De később aztán elfogatott és lefejeztetett 


Chalcedoniában 399-ben E beszéd egyike az ékesszólás legszebb remekeinek. 

az utakra, kapuinkra, fel a bejáratokra és mindenek felett be kellene 
azt irnunk, vésnünk szivünkbe, hogy azt szemléljük örökösön. Mert 
az embereknek nagy része a dolgoknak csalárdságait s a képmutatást, 
az álarczokat igazságnak veszi, azért minden nap, minden evésnél, 
reggel és estve, minden összejövetelnél e szavakat kellene egymásnak 
ismételve mondani: Felette nagy hijábavalóság, ezek mindenek 
hijábavalóság " 

Nem mondottam-e néked szüntelen, hogy a gazdagság mulandó ? 
De te nem hallgattál meg. Nem mondottam e, hogy a gazdagság 
háládatlan szolga ? De te nem akartad elhinni. És im a tapasztalás meg- 
mutatta, hogy nemcsak mulandó és háládatlan, hanem még emberölő 
is; mert ez mivelte azt, hogy most félve, remegve állsz itt. Nem 
mondottam-e; midőn oly gyakran tettél szemrehányást, a miért meg- 
mondtam néked az igazat, hogy én inkább szeretlek, mint azok, a 
kik neked hizelgőn beszélnek, hogy téged. intve több érdeklődést 
tanusitok irántad, mint azok, kik csak szépet mondanak ? Nem tettem-e 
hozzá azt is, hogy a barát sebzése nagyobb bizalmat érdemel, mint 
az ellenség ölelése? Hogyha sebzéseimet elszenvedted volna, kedves- 
kedéseik nem szülik néked ezt a halált, mert sebzéseim egészségre 
vezetnek, öleléseik pedig okoztak gyógyithatlan bajt. Hol vannak most 
pohárnokaid ? hol azok, kik a sokaságot távolitották el utadból. kik 
mindenütt és szüntelen dicséreted zengték ? Menekültek, megtagadták 
barátságodat; mikor veszedelemben vagy, biztonságukat keresik. Nem 
igy mi. Mi nem futottunk el, mikor kedvezőtlenül bántál velünk, és 
most hogy aláestél, körülveszünk, védelmezünk. Az egyház, a mely 
ellen harczoltál, keblét nyitja meg és befogad ; a szinházak, melyek- 
nek annyi előnyt adtál, melyekért annyiszor gerjedtél fel ellenünk, el- 
árultak és elvesztettek. Mi nem szüntünk meg néked mondani: Miért 
tészsz igy ? Az egyház ellen dühöngsz és mélységbe rohansz; de nem 
tarthatott semmi vissza. A circusok, miután gazdagságodat elnyelték, 
kést fentek ellened, és az egyház, mely oktalan haragodtól annyit 
szenvedett, oltalmadra siet. 

Nem azért mondom ezeket, hogy lábbal tapossam azt, a 
ki elesett, hanem, hogy megóvjam a bukástól azokat, a kik még 
állanak; nem a megsebzett sebeit akarom fölszaggatni, hanem azok- 
nak változatlan épségét biztosítani, a kik még nem sebeztettek meg ; 
nem a hullámokon hányatottat akarom a tenger mélységébe alámeritni, 
hanem tanitni azokat, a kik kedvező szél mellett hajóznak és őket 
a hajótöréstől megóvni. Hogyan lehetséges ez, ha nem gondolunk az 
emberi dolgok változandóságára. Hogyha attól ő félni tudott volna, 

sohase lett volna áldozat, de miután nem tudott jobb lenni sem 
magától, sem mások által, ti kik gazdagságotokra vagytok kevélyek, 
legalább tanuljatok az ő szerencsétlenségéből, mert semmi sem oly 
bizonytalan, mint az emberi dolgok. Bármiképp is akarjuk kifejezni, 
hogy mily csekély valami azok, mindig kevesebbet mondunk az 
igazságnál; mondjuk füstnek, pehelynek, álomnak vagy akár tavasz- 
virágoknak, mondjuk bármi egyébnek, azok oly mulandók és a 
semminél is semmiebbek. Eléggé láthatjuk az ő példájából, hogy 
semmiségük mellett, még veszedelemmel is környeznek. Ki emelkedett 
magasabbra, mint ő? Nem mult-e felül gazdagságban mindeneket? 
Nem jutott-e a legnagyobb méltóságokra? Nem félt-e, nem reszketett-e 
tőle a világ? 5 ime, mivé lett! Szerencsétlenebb, mint egy fogoly, 
szánalomra méltóbb, mint egy rabszolga, nyomorultabb mint egy 
éhségemésztette szegény, mindennap látva az ellenne élesített kardo- 
kat, a mélységet, a vesztőhelyet, megjelenését halálának; azt sem 
tudja már, hogy valaha élvezte ama szerencsét ; sőt világosságot se lát- 
nak szemei; nappal is sötét éjszakába temetve, e falak közé bebörtö- 
nözve, minden látástól meg van fosztva. De minden igyekezetem 
mellett is, nem tárhatom fel szavakban előttetek annak szenvedéseit, 
ki minden órán azt várja, hogy darabokra tépik. Ah de mi szükség 
is van itt beszédre, mikor kinjairól ő maga nyujtott képet ? Mikor 
tegnap a katonák a palotából jöttek, hogy erőszakkal elvigyék, 
mikor futott, hogy menedéket találjon a szent edények mellett, arcza 
ólomszinű volt és még most is halott halovány; fogai összeverődtek, 
egész testében remegett, hangja elakadt, nyelve megbénult, s mindez 
eléggé mutatta, hogy lelke meg volt dermedve. Nem azért mondom 
ezeket, hogy szerencsétlenségén tapossak, hanem hogy lelketeket 
meginditsam, hogy szánalomra gerjeszszelek, hogy elégedjetek meg 
azzal a büntetéssel, melyet már szenvedett. 

Tadom, hogy vannak köztünk könyörtelen szivek, hogy még 
engem is gáncsolnak, hogy az oltárnál fogadtam; hogy ezeknek 
keményszívüségére hassak, ezért tártam fel szenvedéseit. Mert mond 
kedves felebarátom, miért indulsz föl? Azért, feleled, mert a ki 
folyton harczolt az egyház ellen, az talált menedéket abban. De éppen 
ezért kell mindenek felett Istent dicsőitni, hogy megengedte, hogy a 
ki ily nagy szükségbe jutott, megtanulja ismerni az egyház hatalmát 
és jóságát; hatalmát, mert az ellene folytatott harczok voltak azok, 
melyek oly nagy válságot idéztek elé; jóságát, mert üldözései elle- 
nére is az egyház most pajzsával fedezi, szárnyai alá fogadva, veszélyen 
kivül helyezte; az egyház nem akar a multban elkövetett dolgokra 

emlékezni és keblét neki megnyitotta annyi gyöngédséggel. Ez a leg- 
szebb diadaljelvény, a legfényesebb győzelem, ez eszökre téríti a 
pogányokat, s megszégyeniti még a zsidókat is; az egyház a leg- 
fénylőbb arczot mutatja, hogy a mikor kezében van ellensége, annak éle- 
tét megkiméli, mikor azt mindenki elhagyja, mikor teljesen egyedül áll, 
mint gyöngéd anya, szentélyébe rejti, közbeveti magát az uralkodó 
haragja s a nép méltatlankodása és dühe ellen. Im ez az, mi az oltárt 
megtiszteli. Minő tisztesség, mondjátok, hogy egy elátkozott, egy 
telhetetlen rabló öleli az oltárt? Ne. beszéljetek igy ti, kik jól tud- 
játok, hogy a vétkes nő, az elátkozott s tisztátalan nő átkarolta 
Krisztus lábait, s nem hogy ezért Jézust szemrehányás érte volna, 
hanem csodálat és legnagyobb dicséret; mert a nő tisztátalansága 
nem mocskolta bé a Jézus tisztaságát, de a mocsok nélkül való 
embernek érintése megtisztitotta az elátkozott vétkes nőt. Ne emlékezz 
hát a bántalmakra, oh ember! Mi annak. vagyunk szolgái, a ki a 
kereszten azt mondotta: , Bocsáss meg nekik, mert nem tudják mit 
cselekesznek." E menedékhelyet, mondjátok, le akarta rombolni tör- 
vényeivel és határozataival. De im a mostani helyzet értésére adta, 
hogy mit mivelt; ő maga az első, ki a tőle származott törvényt 
lerontotta, ő maga az egész világnak látványa lett, még hallgatása 
is beszél és mindeneknek azt mondja: Ne tegyetek oly dolgokat 
mint én, hogy ilyeneket ne szenvedjetek. Szerencsétlensége által tanit 
minket, és az oltárt most dicsőség veszi körül, az oltár most mindenek- 
felett félelmetesnek látszik, hogy a meglánczolt oroszlánt tartja fogva. 
Az uralkodó képe nemcsak az által látszik nagynak szemeink előtt, 
hogy atrónon bibor és drágakövekkel ékitve ül, hanem az által is, hogy 
barbárok hátrakötött kezekkel előtte leomlanak és Jehajtják fejüket az ő 
hatalmas lábaihoz. Sietségtek, összejöveteletekkel eléggé bizonyitjátok, 
hogy nem szükség titeket beszéddel győznöm meg. Mily szép látvány 
előttem, mily fényes gyülekezet! Oly sok nép, mint a mennyi a szent 
hnsvéti ünnepen seregel össze. A szerencsétlennek még hallgatagsága 
is hozzátok kiáltott s nyomorultságának szava erősebben hallatszott, 
mint trombita hangja. És ti lányok és asszonyok, elhagyva otthono- 
tokat, ti férfiak a piaczot, mind ide gyültetek, hogy lássátok az 
emberi természetet saját gyöngeségétől legyőzve, az élet dolgainak 
hiábavalóságát meztelenségében odaállitva, hogy szemléljétek eme 
megbélyegzett homlokot, melyen tegnap még kevélység, a gazdagság- 
nak e rendes kinyomata ült, s ma visszataszítóbb, mint egy ránczok- 
kal boritott öreg asszony arcza, a nagyságnak minden jelét ]e- 

napnak. A ki fénylett, a ki mindeneket elhomályosított, ma a legutolsó 
az emberek között. 

A gazdag, ki e templomba jött, egy nagy leczkét fog tanulni 
példájából. Látva a magasból aláesettet, ki izgalomban tartotta az egész 
földet, látva a félelemtől összehuzódottat félénkebbnek egy nyúlnál 
vagy békánál, látva szorosabban odakötve ez oszlophoz, mintha köt- 
nék erős lánczok, a félelemtől odagyökereztetve, ijedtségtől, aggo- 
dalomtól remegve, alábbszállítja, elnyomja szivében a kevély vágyakat, 
s az emberi dolgok felett elmélkedve, melyekről kell elmélkednie, 
távozik innen, miután tapasztalta annak igazságát, mit a szentirás 
eme és ezekhez hasonló szavai mondanak: , Minden test olyan, mint 
a fű és az embernek minden dicsősége, mint a fünek virága, meg- 
szárad a fű és annak virága elhull, és , Mint a fű hirtelen kivágatnak 
és mint a zöldelő fű elszáradnak." , Az embernek napjai csak füst". — 
A szegény pedig idejöve és e látványt szemlélve, nem érzi alacsony- 
nak sorsát, nem átkozza nyomorultságát, hanem szegénységét áldja, 
mert biztos menedéke, vihartól ment kikötője, megingathatlan védő- 
fala van, és százszor inkább elébb becsüli, hogy ott, abban a helyzet- 
ben maradjon, a hol van, semmint egy pillanatra élvezze mind e 
jókat, hogy következőleg még életét is fenyegetve lássa. Erzitek-e, 
hogy nem kis nyereség, a mit ez idemenekült ember nekünk mind- 
nyájunknak, gazdagoknak és szegényeknek, alázatosoknak s hatalma - 
soknak, szolgáknak és szabadoknak tanit? érzitek-e, hogy mindenik 
ugy megy el, hogy magával viszi a gyógyszert, meggyógyúl magától 
ettől a látványtól ? 

Lecsendesültek-e szenvedélyeitek, szünt-e haragotok? eltávoli- 
tottam-e szivetekből az embertelen érzést, könyörületességre inditot- 
talak-e? Ugy hiszem; ezt látom arczotokból és a szemeitekből folyó 
könnyekből. S miután a szikla termékeny föiddé változott, adjuk 
neki arról a szeretet gyümölcsét, hajtsuk ki számára a könyörületes - 
ség arany kalászát, boruljunk a császár lábaihoz, s még inkább, 
imádjuk Isten jóságát és kérjük, hogy szelidüljön a császár haragja, 
lágyuljon meg szive, hogy igy adjon néki teljes kegyelmet. 5 tényleg 
már azóta, hogy e szerencsétlen menedéket keresett e templomban, 
az uralkodó érzelmei nem kis mértékben változtak. Mert a mikor 
megtudta. hogy a vétkes e sértbetetlen helyre futott és a templom 
körül a sereg az ő tettei miatt lázongva, halálos büntetését kivánta, 
egy hosszú beszéddel igyekezett a katonák dühét visszatartani, azt 
mondván, hogy necsak hibáira gondoljanak, hanem emlékezzenek 
arra is, mi jót tehetett, biztosítván, hogy ő maga hálával van iránta 

a jóért, s más egyebekért pedig megbocsát mint embernek. S a 
mint azok mégis kiabálva és zajongva a megsértett császár bosszu- 
állását követelték, fegyvereiket forgatva a vétkes halálát emlegették, 
könynyes szemekkel folytatta és a szent asztalra hivatkozott, mely- 
hez a bünös menekült, mely azt védi és igy az ő lázongásukat is 
lecsillapította. 

De a magunk részéről is tegyünk valamit. Mily megbocsátásra 
lesztek ti méltók, hogyha a fejedelem feledi a bántalmakat, melye 
ket szenvedett, s ti a kik ilyeneket nem szenvedtetek, mégis nagy haragot 
mutatnátok. Hogyan, ez ünnepélyes gyülekezetből kimenve, mernétek-e 
érinteni a  mysteriumokat és elmondani azt az imát, a mely- 
ben igy könyörgünk: , Bocsásd meg a mi vétkeinket, miképpen mi 
is megbocsátunk azoknak, a kik ellenünk vétkeztek", mernétek-e, 
hogyha ti a vétek megbüntetését kivánjátok. 0 nagyon visszaélt 
hatalmával, ő titeket nagyon bántalmazott. Nem tagadjuk ezt. De a 
jelen pillanatban nem törvényt kell ülni, hanem  könyörületesnek 
lenni, nem számot kell kérni, hanem emberiességet mutatni, nem 
vizsgálni, hanem megbocsátani, nem kárhoztatni és büntetni, hanem 
kegyesnek lenni és kegyelmet gyakorolni. Az kell hát, hogy senki 
se égjen haragtól, s ne forrjon a gyülölségtől, hanem inkább kérjük 
a könyörület Istenét, hogy hosszabiítsa meg az ő életét, hogy mentse 
meg a haláltól, mely fenyegeti, hogy igy bánhassa meg büneit. 
Menjünk együttesen a kegyesszivű császárhoz és az eg .az és oltára 
nevében kérjük, hogy adjon kegyelmet a szent asztalnál levő emez 
embernek. Az uralkodó meg fog érteni, meg fog hallgatni, és Isten, a ki 
felette van az uralkodónak, emberiességünket meg fogja nekünk fizetni 
és sokszorosan visszatéritni. Mert a menynyire elfordul a kemény- 
szivű, könyörtelen embertől és gyülöli azt, éppen ugy szereti a részt- 
vevőt, a szánalomérzőt; s ha az ilyen ember igaz, a legfénylőbb 
koronát adja néki; ha vétkes, vétkeit megbocsátja a felebarátja iránt 
mutatott jóságáért. ,Mert irgalmasságot kivánok", mondja ő, ,és 
nem áldozatot". Az szentírásnak minden lapján látjátok e szabályt, 
az mindig a könyörület által van, hogy a vétkes az ő büneiből feloldozást 
nyer. Keressük hát mi is ezáltal a magunk számára, Isten jóságát, 
törüljük el vétkeinket és legyünk ékességére az egyháznak; ezért, a 
mint már mondottam, az uralkodó dicsérni fog, a népek tapsolni 
fognak s a föld legutolsó határán is bámulni fogják e város nagy- 
lelküségét és jóságát, minden népek megismervén a mik történtek, 
ünnepelni fognak minket. És hogy biztosítsuk magunknak mind e 
jókat, boruljunk le, imádkozzunk, könyörögjünk, szabaditsuk meg 

a foglyot, a menekültet, a kegyelemért esdeklőt a  veszélyekből, 
melyek környezik, hogy nyerjük meg mi is a jövendő jókat a mi 
urunk Jézus Krisztus szeretete és jósága által, a kinek dicséret, 
hatalom most és mindörökké, minden időben. Amen. 


Ford. PérERFr DENES. 


d 


Egyháztörténelmi adatok. 
CXXVIII. 


Tanári beköszöntő 1702-ben. 


Kolozsvári főiskolánkban az uj tanárok székfoglalása a mult 
százévekben is nagy ünnepélyességgel iörtént. Ily beköszöntő volt 
1702. január 14-én is, midőn a külföldi akadémiákról haza érkezett 
Várfalvi Pálfi Zsigmond foglalta el az egyik tanáviszéket. Az iskola 
főnök azt irja a fast. ter, Ocholast  1ÍT. 92 lapon a nós ya a naaéss 
13-án megtartatván a félévi közvizsga, 14-én Pálfi Zs. köszöntött be, 
szép értekezést tartván ,de Regimine vitae Hominis". A minden 
rendű hallgatók többen voltak háromszáznál." Hat diák mint Graecia, 
Germania, Latium, Gallia, Polonia, és Siculia küldöttje jelent meg. 
Mindenik diák az illető nemzet nyelvén és nemzeti viseletébe öltözve 
köszöntötte a tanárt. Az isk. főnök a többit, sajnálatunkra mellőzve, 
csak a székely saját dialectussában mondott humoros köszöntőjét irta le; 
melyet mi is érdekesnek tartunk szószerint közölni. 

Isten adgjon jó nopot Kegjmetöknek édes illendő Tisztelendő, 
böcsülletvel öblittendő Papi és egjéb renden lévő Halgatóim! Nó. 
Az 0 Esztendőt mint valami o köntöst el rugtuk, ugjan megpendült 
és az Uj Esztöndönek első senghéje, ugy láttzik hogy bizony minnyá- 
junknak örömére, vidámságára nem kitsid örömmel köszintött bé 
közinkbe, mivel Tisz: Academicas Pálfi Sigmond Uramat Ö Kegjmét 
az ideghen helyekből, Országokhól az sok fergeteges háboruságok 
közül mint valami 0 Esztendőből mi hejzánk jó egésséúgvel békesség- 
vel által hojzta és jelenlétének öröme ez Uy Esztendőben uy esztendő 
béli ayandék helyett uy hüvel mint valami uY köntösvel uyittotta 
megh külső belső részeinket. 

De azt hallotlam édes Pérédicator Uraim megh hajdan IffÉu 
Legény koromba, hogy négy részből áll bizony ez nagy roppantott 
Világh Eurépa, Asea, Afarkas s Áméroka határozza meg, még is 
mind azon által ha szintén dél szinű nap fényével kerestük volna is 
de még sem adhattak volna nékünk ez Világh dus szegeletkövei 
kedvesebb ajándokot, az tisztességves Deáksághi Tanolságnál, mert 
mindeneket az Bölcsességh rendez és ighazghat, mellynek is az 
Deáksághi Tanolság szülő Annya. Nem héjába rikoltotta volt amaz 
ezífornyás Szollásnak Attya Cicero: Nihil est pereestantius Literis ; 

Semmi nintsen hasznosabb a tisztességhes Deáksághi tanolságnál. 
Minnyájan azért ürülünk  ritta, hogy az tisztessegves Deáksághi 
tanolságnak edgyik méltó tagja Tisztölötös Academikas Pálffi Sigmond 
Uram ö kegjme mi hejzánk érkezett, kinek hire eddighelé tsak füleink 
körül suhogott, mostan pedigh Szemünkel is láttyuk és ottogyon ül 
la, az hélyes helyen a tziher mellett a. ponkon b 

Azért a jó Isten édes Tisztölötös Academikas Uram, az kegjmed 
életét hajtsa megha számára és kegymed örökös jovára és Féeelesianknak 
is épülésére és legh közelebb itt ez helyes helyen lévő Oskolának 
is jJovára és nékünk mindnyájunknak örömünkre. S hát mégh az 
egész Nemes öSzékellységh is édes Tiszteletes Academikás Uram 
köszinti kegjmedet, és azt kivánnyák ö kegjmek kegjmednek, hogy 
ez UY Esztendőnek is minden részeit mulathassa kegjmed egésségvel, 
békességvel üdvességvel,, többjoval, kevesebb bünnel, sok jó szeren- 
csével, és érjenkegjmed töbször is mászszor is sok UÚy KEsztendőket, 
mellyekben is adgjon az Isten kegjmednek edgj nagy darab jó 
egésséget mind örökkön örökké Ugy la. ] Í 


GXXIX. 
N. Solymosi Koncz Boldizsár unitárius püspök testamentuma 
1683. nov. 27-én. 


Nagysolymosi Koncz Boldizsár, az erd. fejedelemség egyik leg- 
szomorúbb korszakában élt. Ez meglátszik a végrendeletén is, 
melyet itt közlünk. Koncz egyike volt a legkiválóbb unitárius püspö- 
köknek. 

Hórók dicseóssegh á Terémpteó Istennek ! 

En N. Solymosi Koncz Boldisar £ jollehét á mint eletemben, 
ugy halalom bannis nyeresegem áz en megváltó Christusom ; mindaz- 
altal Esaias Profetatol Ezechias Királynak izent Istennek szavat 
magamhoz izentnek ismerve ez nagj erőtelense, emben, teszek az ur 
neveben illyen rövid rendelest és test:mentumot. Mihelyest az én 
Istenem, en mindenem lelkemet romlando testemnek satorából mága 
örizó kezeben veszi, es az eletnek csomojaban bekőti es édes Hamat 
Balthasart es Leanyomat kis Annat el hagiom az balál miat azon- 
nal áz en Istenem utan, legyenek Arva gyermekim Tutori é földön, 
Tiszteletes Almasi Mihaly Lector uram, azzal á kit Isten év Kgtmenek 
tarsul keszittet, es Nemzetes Jarai Samuel uram edes feleségevel 
eggyütt, eo Kgtmeket kerem az urert leg elsöbbenis arra legyen 
vigjazasok, hogy gyermekimet az Szent urnak felelmere tanicsák, es 
minden io erkölcsre, io. utra igazgassak. Kicsin keves el hullandó 
iokrais (ba mi marad) viseilyenek gondot, a mi megtarthato. 
marasztható, tarcsák szamokra; az mi veszendeo, nem allando, 
tegyek penze, és hozzaiok illendő modon abbol taplalliak, ruhazzak, 
szajokra, ha nevekednekis ne bocsassak, minden haborgatok ellen 
otalmozzak, egy szoval Bölcs Sirak hagyasa szérent legyenek az 
Arvaknak Attyok gyanant, hogy áz magossagbelinek fiai leven, inkab 
szerettessenek eo Felsegetol mint Annyoktol, Ha penig áz igaz iteletü 


28 EGYHÁZTÖRTÉNELMI ADATOK. 


Isten óketis en utannam en utannam (igy) eretlen korokban ki- 
szollittana é vilagbol, akkor tálaltathato iokbol Gyermekim meg 
nevezet Tutori külön külön edgyik edgyik végyen ötven, ötven forint 
éreó jokat. A mi ezen felet marad, azokkal osztozzanak az két resz 
Attyafiak Varos törvenye szerent, igy mindazaltal, hogy elsőben áz 
Colosvari unitaria Ecelesia az konyveimet, es irasimat vegye el, es 
azokbol mas senki ne osztozzék, mivel nagyobbara ugjan az Kceclesiabol 
vóttem volt. Az ket reszes Attyafiakis minekelette egymas közöt 
osztoznanak elsöben abbol az Tordai unitaria Schola számára adja- 
nak es deputalyanak Száz torintokot, az szegény unitárius Papoknak 
huszonötöt az szegeny Lengyel Attyafiaknakis huszonótot. A nemes 
Varosrol Ispotalyrol, Toronyrol, s egyeb hazi szegenyekrólis el ne 
feletkezzenek. Ezt az Testamentumot irtam magam erótlen kezemmel, 
de ep elmevel Anno 1683. die 27. 9 bris, magam hazamban csende- 
sen, mellyel mint utolsoval akármikor ezelőt szolasomban  tótt 
szavaimot testamentumomat cassalom es csak ezt akarom, hogy meg 
allion, mellyet kezem irasaval, nevemnek alaja irasaval es pecsetem- 
melis megerósiíttek, az Eórók Istenis erósicse meg. Amen. 


Nagy Solymosi Koncz Boldisar m. p. (P. H.) 


Ugyan azon napon, es esztendőben indittatvan az Jacob Patrj- 
archa peldaiatol, temettetésem felőllis teszek illyen rendelest. Mikor 
en az en nepem közze szamlaltatom Edes Gyermekim Tutori legyenek 
utolso tisztessegem Curatortis, hú elnek. Koporsomat be ne vonnyak. 
Dragab inget lepódet testemre ne adgjanak Vankost, kapczatis ne 
keszicsenek, hanem azokot, az mellyeket magam  megszerzettem, 
tudgyak gyermekim eléadni Mivel az Isten engemet ennyi esztendók 
alat igen lealazot, eltakarvittatasomis legien igen alazatos. Egy praedi- 
catjonal tób ne legyen, de abbanis semmi dicseret ne forogjon, 
Oralás versiras el tavoztassek. Sirom, vermem, Balthasar K. N. 
Solymosi Battyám mellett legien. Kóveról kónyú az Temetóben fel- 
talalni. Valaki ez Testamentumomat meg nem tartya, áz Isten ezén 
é vilagon meg sanyargassa erette, mert az en lelkem buzgo indu- 
lattiabol kivanom, hogy illyen es nem mas forma temetesem legjen. 


N. Solymosi Koncz Boldisar m. p. (P. H.) 


71 .. 9 pssszt 7 , hr , S 
Eredetije, melyből szóról szóra lemásoltatott, találtatik az uni- 
tar. status levéltárában fasc. A. 13. 


Közli: Bexczépt GERGELY. 
CXXX. 
Az aranyostordai egyh.kör népesedési állása 1760. 


Az aranyostordai unitárius egyházkör I760ik évi népesedési 
állásáról Uzoni Fosztó István a xöri jegyzőkönyvbe következő bejegy- 
zést irta" 


Ezen aranyos-tordai egyházkörben 17. unitarius templom van, 

egyen kivül mind kőből építve. Az 1760-ik évi öszszeirás szerint az 
egyes ekklesiákban a lelkek száma következő : 

1. Abrudbányán, lélek szám 391 ; lelkész Bartha Mihály, torocz- 
koról; isk. rector: Vargyasi József, árkosi, állás nélküli (vacans) 
rector, Sárosi János, bölöni. 

2. Verespatakon, 1. sz. 252; lelkész Bakó István, bölöni; isk. 
rector Nagy György, laborfalvi; állás nélküli: Ujszékeli Mihály, 

3. T.-Sz.-györgyön, 1. sz. 974 ; lelkész Saárdi István, isk. rector : 
Kovács István, Ádámosrol. I 

4. Toroczkon. 1. sz. 1500; lelkész Geyzanovics József, Polonus : 
isk. rector: Koncz Gergely, n. solymosi; leány tanitó 30. évtől fogva : 
Mankodi Dániel. 

9. Csegezben, 1. sz. 299, lelkész: Fodor Ferencz; isk. rector: 
Jakó György, bágyonit. 

6. Várfalván, 1. sz. 397 ; lelkész: Sükei Mihály, korondi ; iskola 
rector: Csokfalvi (Kamúthi Dániel.) bágyoni. 

1. hákoson. ]. sz. 5324, lelkész: Buzogány Mózes, ujszekeli ; 
iskola rector: Pálifi Gergely, állás nélküli: Désfalvi János. 

8. Kövenden, 1. sz. 509. lelkész Almási Adám. isk. rector: 
Máthé János, vargyasi; állás nélküli: Szőts János, egyházi ügyvéd, 
lengyel száműzettek közzül való. 

9. Bágyonbanm, 1. sz. 424, lelkész : Uzoni Fosztó István, bölöni ; 
isk. rector: Koncz Mihály, kis solymosi. 

10. Sinfalván, 1]. sz. 214, lelkész: Huszár József, Kolozsvárrol ; 
isk. rector: Ferencz György, bölöni. 

11. Szmihályfalván, 1. sz. 136, lelkész: Tordátfalvi György; 
isk. rector: Ujszékeli Péter, bölönit. 

12. Tordán, 1. sz. 697 /telkész: Szőtsi Miklós. Sz.-györgyről; 
rector: Nagy Mihály, Abrudbányáról; kántor: László Mihály, maksai. 

13. Szinden, 1. sz. 169. lelkész: Nagy Elek, nagy ajtai; isk. 
rector: Uzoni (Kőmives) Sándor (aliás Szőts); állás nélküli Désfalvi 
János. 

14. Mészkön. 1. sz. 113. lelkész : Koncz Boldizsár, kis Solymosi ; 
állás nélküli: Sz. Iványi Ferencz, bágyoni, egyh. ügyvéd; isk. rector : 
Vadadi Sámuel ; állásnélküli: Pálfi Pál. 

15. Túr, és Komjátszegen, l. sz. 90. lelkész: Sz. Lászlai Miklos ; 
isk. rector: Nagy András, bölönt. 

16 Alsó Járában, I. sz. 124, lelkész : Sékely Ferencz ; isk. rector : 
Veress Zsigmond, derzsi. 


Közli: Cseaeszv LÁSZLÓ. 


fas 
özv Gál Zsigmondné, Jakab Agnes felett. ! 


Nagyhatalmu Isten, élet és halál egyedüli ura, szerető édes 
Atyánk! mély részvéttel s egyszersmind megfélemlve állottunk meg 
e gyászkoporsó imellett, melybe bár nem idő előtt jutott annak szo- 
moru áldozata, az emberi rendes életkort tekintve; de mégis korán 
történt halála elhunyt keresztény nőtársunknak; mert a szeretet, 
mely őt övezte kedves gyermekei és unokái, valamint a jó testvérek 
s a nagykiterjedésű rokonság részéről, oly boldoggá tette őt, az élet- 
hez ragaszkodás lángját oly elevenen táplálta szivében, sőt magas 
korához képest egészségi állupota annyira kedvező volt, hogy az oly 
hirtelenül bekövetkezhető halálra közülünk senki sem gondolhatott 
s talán legkevésbé ő maga. 

Annyival mélyebben érezzük oh felséges Isten, gyarló és erő- 
telen voltunkat s ama kezdetben kimondott itélet minden perczben 
ránk nehezülhető súlyos voltát: por vagy és porrá kell lenned! s 
figyelmeztetőleg hangzik füleinkbe, mint minden hasonló alkalommal, 
úgy most 15: vigyázzatok, mert nem tudjátok mely órában jó el a 
ti uratok! Ime Atyánk, Istenünk előttünk tiszteletben és közbecsü- 
lésben élt ker. nőtársunk, a te kedves leányod is remélhete magá- 
nak s mi őneki szintén igérheténk nemcsak napokat és heteket, hauem 
éveknek hosszu sorát is emberi számitás szerént s hittük, hogy 
azokat jóvoltodból el is nyerendi; de im mint borutlan égből lecsapó 
villán, vagy mint a láthatár mosolygó derüjéből előtörő zivatar és 
sötét borulat rohanta meg őt a hirtelen-halált hozó gyilkos nyavalya, 
mely még csak annyi haladékot sem engede neki, hogy búcsut ve- 
gyen azoktól a kedves gyermekeitől, kik a távolban értesülve a drága 
édes anya veszélyes állapotáról bár gyorsan sietve jöttek, mégis már 
csak a kiszenvedettet láthaták; s ki máskor oly mosolygó arczczal 
fogadá őket, most meghidegűlt tetem vala, az édes anya megszo- 
kott édes ölelése, szerető mosolya nélkül! 

De mily édes vigasza lehet a kesergő gyermekek bánatos szi- 
vének az a tudat, hogy szivök fajdalmát, leverő keservét nemcsak 
önmaguk érzik, hordozzák, hanem részt veszünk abból mindnyájan, 
a kik e gyász hajlékban és udvaron megjelentünk. Érezzük és tud- 
juk mindnyájan, ki volt itten az elköltözött s minő helyet töltött 
bé a társadalomban! S midőn e kérdésre felelni akarok, s akarom 


1 Szentgerinczén 1897 febr, 8-án. 

méltatni ethunyt nőatyánkfiának érdemeit, önkéntelenül s első sor- 
ban az édes anya képe magasul ki lelki szemeim előtt s abban a 
körben látom őt igazán nagynak, a melyből a mai téves irány, hely- 
telen felfogás s talán a kényszerü helyzet leginkább el akarja távoli 
tani a nőt. megfosztva őt eszményiségétől s oda helyezve a napi 
élet forgatagos, anyagias körébe, hozy ne legyen többé az, a mi volt s 
a minek lennie kell: őrangyala életünknek s helyettese s földi kép- 
viselője a gondviselésnek, hanem hogy legyen vetélytársunk az élet 
küzdő mezején a kenyérszerzésben s az életpályák után való futá- 
sunkban . . . 

Igen oh Atyánk, Istenünk nagygyá tetted vala az elhunytat, 
mint anyát, mint egy boldog családi körnek őrangyalát s hogy meg- 
mutasd iránta való jóságodat, körülvetted kegyelmed gazdagságával. 
Adál neki szerető Jó gyermekeket, mintha néki szólott volna amaz ószövet- 
ségi igéret: nagy nemzetségnek anyjává teszlek tégedet és megsokasítom a 
te magodat s a kiket adtál azokat mind életben is megtartottad, hogy lássa 
őket egyenként fölnevekedni, mint a Libánon czedrusait s hogy teljék el 
szive a legszentebb örömmel, a mi e földön lelhető, az édes anyai kebel 
fölemelő örömével, a mint egyenként elhelyezte s látta őket, mint 
lesznek a társadalom hasznosan munkáló tagjai, sőt kitünőségei ! 

Kegyelmed gazdagsága volt őrajta az is, hogy szerető hü élet- 
társat adtál melléje, kivel harminczegy éven át megosztva örömet 
és bánatot, gyönyört és szenvedést, ha ottan-otian az élet nehezebb 
viszonyai sulyosultak vállaikra, az egymásiránti szeretet megédcsité 
a keserüségeket is, és gyorsan tünő felhő lett éltök egén a bánat 
és aggodalom. E mellett nagy erő forrása volt leányod :zivében a te- 
benned élő és soha nem lankadó bizalom. Kedvelt és lelkét megerő- 
sitő éneke vala: Tebenned biztunk elettől fogva; mert mint szined 
előtt járó prófétád, ugy ő Is szereté uram a te házadat s a te di- 
csöséged hajlékának helyét s mert ővéit is hasonló vallásos szellem- 
ben növelé, méltán mondhatta: én és az én házam népe dicsérjük 
az urat! 

Oh de Atyánk, Istenünk elhunyt ker. nőtársunknak 15 tapasz: 
talnia kelle életében, hogy az örömet bánat s az édest keserü váltja 
fel gyors egymásutánban. Látá megnehezülni az időt feje felett, mi- 
dőn a jó és igazságos élettárs, még élete javakorában elköltözött ama 
hitünk szerénti szebb és dicsőbb hazába s az eddig megosztottan 
vitt terhek már csak az özvegy és gyönge nő vállaira nehezültek. 
Méltán sohajthata fel ekkor ő is igaz fájdalmában : megszünt az én szivem- 
nek öröme, siralomra fordultaz én örömem ; és ismét : elszakasztottad 
éntőlem oh uram az én barátomat és társamat és az én iIsmerőim 
olyanok, mint a sötétség; mindazonáltal csak egy pillanatnyi volt 
a csüggedés, mert a kitől jött a csapás. a vigasztalást is nem sokára 
elküldötte; nemsokára ismét megzendült az Istenben való biz lom 
hangja : Tebenned biztunk eleítől foyva, uram te voltál hajlékunk min- 
den idöben . . . és te megmaradsz mindörökre . . . 

És ettől fogva újult erővel folyt a munka és kitartó küzde- 
lem. mig a ezél elérve s a rábizolt munka bevégezve nem lőn. . , 

Ezt követték majd a megnyugvás és lelki öröm napjai a bevégzett 
munka után, midőn mindenike az önállóságra jutott bálás gyermekek- 
nek magához sohajtá a jó édes anyát elcsevegni a mult egyszerü s 
mégis édes emlékei felett . . . Majd ismét mindannyian otthagyva 
otthonukat, megjelentek a mindig édes szülői hajlékban, unokák nagy 
seregétől kisérve. Mily boldogok valának ez órák! .. mint feledte- 
ték el hónapok, sőt évek terheit ! 

És most mindennek vége van A szerető szív meghidegült, a 
fáradhatlan munkás kezek lelankadtak s a jó és-balsorban egyaránt 
Istenben bizó nemes lélek a porhüvelyből elszállt s megtért alkotó- 
jához! Oh méltó a ti keservetek szerető gyermekei az elhunyt édes 
jó anyának s méltán keseregtek ti is, az elhunythoz fiui szeretettel 
ragaszkodó vők, nagyszámu unokák s a távolban is hőn érező jó 
testvérek s minden rokonok és szerető szívek; mert egy oly ritka 
édes anya, gyöngéd lelkületü anyós, nagyanya, testvér, rokon. a kit 
ti elvesztettetek, a ki mindenha disze volt nemének, hü leánya a 
honnak, buzgó hive anyaszentegyházának!!... Öh minden erő és 
vigasztalás Istene! küldj erőt és csepegtesd a vigasz balzsamátl a 
megsebbzett szivekre! Mond nekik, hogy a mily felejthetlen előttük, 
oly kedves volt előtted ís; s mert szeretted őt, meghallgattad kéré- 
sét s nem hagytad szenvedni hosszasan, hanem mint egy álommal 
vivéd őt magadhoz. Légy áldott oh Isten, hogy megengedéd, hogy 
legyen neki az ő hite szerént! Amen. 


URMÖSI KÁLMÁN. 


A homorod-szentpáli unitárius egyház 
történelmi rajza. 


Udvarhelymegyének az éjszaki részét átszelő Hargita-hegység- 
ből több völgyvonal indúl ki, a melyek mindenikén kisebb-nagyobb 
folyó vagy patak lejt végig, délfelé sietve. Ilyen két folyó a belső és 
külső Homorod is, melyek a Hargitában tulajdonkép azon egy forrás- 
ból erednek, de vizválasztó által kétfelé osztva, közel a fogarasi 
havasokig lenyuló két völgyön keresztül jutnak az Oltba. 

A külső Homorod völgyének közepén és a folyó jobb partján 
fekszik Homorod-Szentpál, mely a vele egy völgyben fekvő székely 
faluk között nagyság és helyzet szerint legtekintélyesebb ; valameny- 
nyihez képest mintegy központnak tekinthető. 

E községnek nevezetes multja van, melynek fonalszálai vissza- 
vezetnek a római uralom alá: a midőn H. Szt.-Pál a közelfekvő 
községeknek bizonyosan központja volt hadászati tekintetben, mert 
határában volt a római álló-tábor helye, mit még ma is az utazók- 
nak mutogatni szoktak. A : szálas oldalx helyen telismerhető lovagló- 
iskolahely pedig bizonyitja, hogy itt későbbeu is sok katonát tartot- 
tak, a midőn már H.-Szt.-Pál egyházi tekintetben is több községnek 
központja volt. 

E községnek egyházi központiassága igazolva van az által, hogy 
a reformatio előtt Bágy, Recsenyéd és Homorod-Szent-Péter szomszé- 
dos falvak, sőt a két utóbbi még az unitárismus idejében is, bizonyos 
ideig hozzá tartoztak, a melyek tekintélyes plébániává egészítették ki. 
Itt volt a római castrum épületeiből átalakitva a Paulinusok hatalmas 
zárdája, honnan a községek keresztneve is kölcsönöztetett, a mennyi- 
ben a Szt. István korán innen szokás volt egyes falukat a szentek 
neveiről nevezni meg. Igy a legtekintélyesebb apostol nevéről e köz- 
séget, mint terjedelmes plébániát: Szent-Pálnak nevezték el. 

A községet két főut három részre osztja, a mennyiben a brassói 
és kőhalmi utvonalak a felső végétől az alsóig nyulnak le és négy 
sor házat alakitanak benne, melyek közül a középen levő házsor a 
községnek középső, a két szélső sor pedig a másik két részét teszi. 
Ezeket egy másik megyei ut keresztbe szeli át, miért utczái állása 
szerint az egész falu közel kereszt alakot ölt. 

A lakosok száma mintegy hétszázat tesz, kik közül 621! uni- 
tárius, a többiek különböző, u. m. : ev. ref., róm. kath., izr. és g. 0. 


1 L, Orbán Balázs: A Székelyföld leirása. I. köt. 


Keresztény Magvető, 

hitü felekezetekhez taztoznak. Ez öt felekezet közül egyházzal az 
ev. reformátusok birnak. Az unitáriusok egyháza önálló, a reformá- 
tusoké fiók-egyházközség, mely utóbbi papi lakház és templom szá- 
mára helyet 1739-ben a falutól kapott. A r. katholikusok H.-Kará- 
csorfalvához, az izraeliták  Erdő-Szt.-Györgyböz és a g. o. hitüek 
Daróczhoz tartoznak. 

A brassói és kőhalmi utak válópontjánál, a legemelkedettebb 
helyen és a község fensikján vannak építve az unitáriusok  tem- 
ploma és tornya, ugy a pap, mester és tanitó lakházai s a diszes 
községi iskola, a melyek együtt egy kis egyházi várat alkotnak. 

A község a reformatio áldásai és szorongató nehéz próbáiban 
elég korán részesült, mert az ev. ref. vallás itt tekintélyes hóditásnak 
örvendett. Azonban a lakosoknak nagy része az unitárismushoz csat- 
lakozott; bár e hitet vallók a nótáztatás bilincseivel is sujtva valának. 
A lutheri felekezetnek nyomait semmi sem hirdeti. 

Az unitárius vallás alapját az egyházközségben a régi nemes 
és a történelemben is nevezetes szerepet vitt Kornis család vetette 
meg. Ezek közt elsőbben mint alapítót Kornis Miklóst kell emli- 
teni, kinek művét folytatta és föntartotta a Mihály vajda által lefe- 
jeztetett Kornis Farkas. 

A Kornis-családból H.-Szt.-Pálon utolsó unitárius volt Kornis 
Ferencz, a kit Pécsi Simonnal, mint sógorával való egyetértésért 
megnótáztak, bírtokait lefoglalták, melyeknek egyik részét a buni 
Bethlen-család kapta fejedelmi ajándékul, a másik felét pedig Kor- 
nis Margit, ki a Rhédeiek egyikéhez menvén férjhez, a homorod- 
szt.-páli unitárius Kornis-család megszünt létezni. 

A vallás miatt történt üldözések korszakában, midőn különösen 
Erdélyben az unitárismusnak menedéke nem volt, a Kornis-család több 
üldözött unitáriusnak nyujtott menhelyet, mindaddig, mig a család maga 
is hitének áldozatául esett. Sőt a becsületes és nagyságos nemes? 
Kornis urak bő pártolása a szükölködő hitsorsosok rendelkezésére? 
mindig készen állott. 

A Kornis-család a homorod-szent-páli unitárius egyház-község 
fejlődését nemcsak éber gonddal ápolta, hanem áldozatokkal is elő- 
segitette. Ez áldozatokról tanuskodnak az unitárius egyház tornyá- 
ban fenmaradt és 1542-ben öntött harangok, melyek közűl a na- 
gyobbon olvashatólag ez áll: Nicolae Cornis. fecit fieri 1542. A 
kisebbíken pedig szent János evangelista emlékére való szenteltetés 
van feljegyezve, igy: Sancte Johammes evamgelistae 1542. A harangok 
egyező alakja, a betük és évszámok ugyanazon ivrásmódja, azon ércz- 
nek finomsága, melyből a harangok öntve vannak, a harangoknak 
öntésbeli erőteljessége, mind arra mutatnak, hogy azok egyszerre 
öntettek és a Kornis kegyuri ajándékából valók. Sőt a Kornis- 
család tekintélyes állása, az ország ügyeiben való hazafias részvéte 


: Az unítárius egyházközség 21. sz. a. oklevél. 
? Szalárdi János: Magyar krónikája. 
: Sor, Magvető XV. évf. 249, I, 

kieszközölte, hogy az üldözések napjaiban is a szent-páli unitárius 
egyház fennállhatott és annak birtokában az ő ajándékaik megma- 
radtak. Kornis Ferencz nótáztatása után miként jutott az ő vagyona 
a Bethlenek birtokába, ezt azon kornak, melyben ő élt, szelleméből 
lehet megfejteni Annyi bizonyos, hogy a mig Kornis Gáspárral a 
Kornis-családnak férfiágon magva szakadt,! addig az egykoru Beth- 
len és Rhédei családok unokái életben vannak, de a Kornisok va- 
gyonát nem ők birják. 

A Kornisok telepje: H. Szt.-Péter és Recsenyéd a szent-páli 
önálló unitárius egyházhoz tartoztak. Az elsőnek idetartozását a 
szájhagyomány tartotta fenn. az utolsóét pedig tények bizonyitják, a 
melyek szerint 1715-ben a kettős egyház gondnoka Zolya volt Recse- 
nyédről. Alatta épült a mostani mesteri ház. Ekkor a mester Literati 
volt.? A mint az egykoru homályos iratokból kivehető, a két egyház 
1745-ben vált el és lett külön egyházzá, a midőn Árkosi András volt 
pap és az egyházhoz 472 hallgató tartozott. 

A hallgatók száma a különválás után igen nagy ingadozásnak 
volt kitéve, annyira, hogy mig 1791-ben 394-et és 1793-ban 337-et 
tett, már 1795-ben csak 291 volt, 1827-ig ujra 448-ra szaporodván. 
A gyors apadás és növekcdés okát kikutatni ma lehetetlen. 

A Kornis-család ajándéka volt a h.-szt.-páli unitárius egyház- 
községnek minden fekvő birtoka, mely ujabb adománynyal nem sza- 
porodott. Az egyház levéltárában levő cserelevelek szerínt a belső 
telkek elcseréltettek külső birtokért. Ezen csereleveleken kivül van 
egy , Conscriptio" 1826-ból, melyben 34 hold és 602 [1 öl fekvő 
birtok van összeirva, melyet ma a pap, mester és az egyház hasz- 
nálnak. Az 1827-iki generalis visitatio 15, melyet Körmöczi János 
püspöksége alatt tartottak, ugyanannyi birtokot talált, azt további 
hű felügyeletre bizva. Az egész birtokhoz a papi telek nagycebbitása 
czéljából 1864-ben a ,docé"-kertető vásárolták meg. Az itt megneve- 
zetteken kivül más értékes oklevél az egyház levéltárában nem mara- 
dott fenn, mivel az 1700. körüli nagy éges mindeneket semmivé tett, 
az ezen idő előtti netalán volt jegyzőkönyvek is tüz martalékává 
lehettek. E miatt nem lehet e rajz is a kívánat szerínti teljes és e 
miatt több birtok létezését kimutatni nem lehet Azonban az idézett 
generalis visitatio jegyzőkönyvében említés van téve egy 20 hold 
területü sovány legelőhelyről, melyet csak későbben, midőn az erdő 
elpusztult, használtak legeltetőnek és mint ilyen, a birtokosok által 
használt közös legelőbe beleolvadt. 

A Kornis-család tagjain kivül nagy ajándékot a homorod-szt.- 
páli egyház senkitől sem nyert. Sőt azoknak az elhalálozása után 
az egyház összes hivei veszik fel a gondozást és az egyház ügyeit 
együttesen vezetik, lassanként, de kitartóan fejlesztve. Ugy a szent- 
páli. mint a többi szomszéd községekben is azok, a kik urbéres 


1 Cserei Mihály historriája 79., 119. és 238. 1. 
2 A mesteri ház egyik gerendáján olvasható. 
s Az unitáríus egyházközség levéltárában 15. sz. a. oklevél. 

telekkel birtak, mind unitáriusok; mert a Kornis-család befolyása 
alatt a nép unitárius hitet vevén fel, későbben sem tért más hitre. 
Sőt a nótáztatással Kain-bélyeget nyert birtokokban a földesurak 
sem örömest lakván, azokat haszonbérlők és udvari tisztek kezelték, 
kik a saját vallásukra való általtéritéshez szükséges missióval és be- 
folyással nem bírtak. Igy a szent-páli unitárius hitközség hiveinek 
áldozatkészségéből, az ujabb időkig nagy befolyással biró patronusok 
nélkül is, fentartotta magát, ékesen dicsérve alapítóinak jóvoltát és 
a hozzájuk való hű ragaszkodásnak elvitázhatatlan bizonyitékait 
adván. 

A régebbi időben kik voltak-ez egyházban papok és meste 
rek. arról 1745 ig irás nem maradt fenn. Ez időtől kezdve 

a) papok voltak : 

Arkosi András 1745—1760-ig, 

Komjátszegi József 1760 —1780-1ig, 

Szombatfalvi Miklós 1780—-1803-ig, 

Baczó József 1803—1836-ig, 

Barta Mózes 1836—1839-ig, 

Sándor István 1839—1870-ig és e sorok írója 1870. óta. 

b) Mesterek volfak : 

Miterati 2715... körül, 

Tamási István 1746—1751-ig, 

Dersi István 1751—1758-ig, 

KElekes Ferencz 1758—1760-ig, 

Nagy András 1760—1766-ig, 

Sárdi István 1763—1803-ig, 

Biás János 1803—1809-ig, 

Pálfi Adám 1809—1825-ig, 

Hajós Mihály 1825 —1829-ig, 

Lövötei Elek 1829—1846-ig, 

Tóth Ferencz 1846-tól 1884-ig, s jelenleg Szabó Mózes, kik 
közül a néptanitói teendők pontos és sikeres teljesítéséért az egyházi 
kormány többeket a , tiszteletes" rang viselésére jogosított fel. 

Homorodszentpál egyházi előljárói iránt mindig türelmes volt; 
mert a felemlitett lelkészek mindnyájan itt haltak meg. A mesterek 
közül némelyiknek a jegyzőkönyvek tanusága szerint volt zavart 
helyzetük, de azok is a tények szerént maguk okoztak önmaguknak 
kellemetlenséget. 

A templom a reformatio előtti időkből maradt volt az egyházra ; 
1842-ben lebontották. A fala oly erős volt, hogy a lebontáshoz fal- 
törő kosokat kellett csináltatni, miről ugy a jegyzőkönyvekben is 
van említés téve, mint azok is beszélik, kik a lebontásnál munkások 
gy anánt voltak alkalmazva. E templomot nem épen azért bontották 
szét, mintha romlott volt volna, hanem mivel szük és sötét is volt. 
Az ablakok keskeny góthivezetü alakja, az ajtó elhelyezése, a magas 
oltárhelyek .és az ugynevezett sanctuarium mind azt bizonyitják, 
hogy itt hajdan a katholicizmus erős bástyában fészkelt. A templom 
ezen részeinek állása olyan volt, mint általán a szt. István korán 

Innen kevéssel épült templomokról feljegyeztetett. E szerént a régi 
imahely az első keresztény templomok egyike lehetett. Az unitáriusok 
által használt ezen templomban volt egy fából készitett és faragvá- 
nyokkal diszitett korona, melynek készítéséhez 1807-ben inspector 
Szombatfalvi József ajándékozott 50 frtot. 

Az uj templom felépítéséhez az előkészületek 1839-ben kezdőd- 
tek. A kőfalat 1842-ben kezdették épiteni és 1846 ban végezték be, 
a mikor a pallér fizetésének utolsó részletét is (360) lefizették.! 
A belső felszerelés azonban 1859-ig tartott. E szerint a templom 
telépítésére mintegy husz év volt szükséges. 

Az uj templom építése a nagynevü Dimén Pál érdeme ki ez 
egyházközség gondnokságát 1835-ben vette át, s 1848-ig megszakitás 
nélkül folytatta. Ez évben is azt életveszélyesen szenvedő állapotba 
való jutása miatt tette le. 

Ugyanis Dimén Pál 1848-ban az uj alkotmány és népszabadság 
emlékére szentelt népünnep alkalmával kijövén az istentiszteletről 
azon templomból, mely az ő vezetése alatt épült, egy örömlövést tett, 
mely reá nézve siralmassá és végzetessé vált; mert a puska szét- 
hányva magát, ennek darabjai az ő fejét megsebesítették, mi miatt 
életét ugyan közvetlen nem, eszméletét teljesen elvesztette, miért 
meg kellett szünni attól, hogy a közügy barátja és egyházának vezére 
legyen. A kettős öröm, hogy semmiből ily nagyszerü templomot elő- 
állíttathatott és abban a közhasználatnak való átadás után ily hamar, 
a hivő népnek szabadságáért Isten oltáránál áldozhatott: inegtörte 
életét. Igy a még kevéssel az előtt is mindeneket bátorító ajak 
beszédessége elmult; a mindenekért munkálni tudó kezek megerőt- 
lenültek és a minden szépért dobogó sziv kiégett vulkánná lett. 
Utánna egy évig még özvegye a számadást megtartva, egyelőre 
segéd és helyettes, 1849-ben pedig rendes gondnok lett Dimén Zsig- 
mond tkt. ur, ki nem csekélyebb buzgalommal és ügyszeretettel karolta 
tel a Dimén Pál kezéből kiesett egyházi ügyet. 0 vette által Dimén 
Pál özvegyétől azon pénzt. mely az orgonára és korona elkészítésére 
egybe volt gyüjtve, a midőn nemsokára az utód feltevé a templom és 
elődje homlokára a koronát, a templom épitésének teljes bevégzésével. 

A templom tizenhárom öl hosszu, öt öl széles és öt öl magas, 
ivezetesen stukaturos. Mind a két oldalon négy-négy és a keleti 
végén egy nagy-, csaknem két ölnyi magas és fél öl széles ablakkal 
ellátva, világos és nyilt, mely nem mint más templomok a bemenetel 
után sötétet, — hanem — világost mutat. 

Ritkitható e templom párja, mind acustikáját, mind egyszerüen 
szép, symmetricus berendezését véve tekintetbe. Az orgona a temp- 
lomban nyolcz változatu; 1849-ben készítette a brassai hires orgona- 
gyáros, Schneider József. 3 I KATA 

Az orgona festése, valamint a korona ékesítése is Pap Miklós 
művészt dicséri, ki e munkát 1859-ben végezte. Mindezek a temp- 
lommal] együtt összhangba illők, egyszerü és mégis elragadóan szépek. 


: Az unitárius egyházközség jegyzőkönyve 13546.. 

A régi templommal egy időben tornyot is építettek. Annak 
azonban csak az alsó része maradott fenn, mely a"keresztény val- 
lással Erdélyben egyidős lehet és egészen 1826-ig fafedélzettel volt. 
Nem lehet kimutatni, hogy 1827-nél korábban az egyházközség 
torony épitésre áldozott volna. Ekkor azonban! a tornyot négy öl 
fallal emelték fennebb és 7 ölnyi sugár magas tetőzettel látták el. 
A keleti oldala mellé van egész hozzá illően építve az uj templom. 

A torony épités költségének fedezése végett a Papcsere neve- 
zetü erdőt adta el az egyház. De ebből péuzt csak akkor kapott 
apró részletekben, mikor már a templom is ujra volt építve, mert 
az erdőt egy innen kiszármazott birtokos, Dimén Farkasnak az atyja: 
Dimén Zsigmond vevén meg és a vásárral nem levén szerencsés, 
utódai sok per és kellemetlenség után szabadulhattak a vásár által 
rájuk szabott tehertől, az egyház pedig a perlekedéssel járt kelle- 
metlenségtől. A sok admonitio-, introductio- és certificationak nem 
volt sem vége, sem hossza. A tornyot e szerént, mely ma 15 az 
1828-ban kapott alakban áll tisztán a hivek áldozatkészsége által 
volt lehetséges felépíteni, annál inkább, mert a megye jövedelme 
akkor 99 frt 91 krnál több nem volt.2 A torony déli oldalára 1. kor. 
VIII. 6, verse van felirva, az egy Istent vallók tulajdonát hirdetve. 
E toronyból hangzik ma is a Kornisok által ajándékozott diszes 
harangoknak elragadóan szép, mélabus hangja, — siíratva a meg- 
boldogult ősöket, kiknek az utókor hálás emlékezettel áldozik. 

A templomot és tornyot cserefa léczből készitett kerités veszi 
körül, a mely az 1879. évben készült. A hozzá szükséges pénz bizo- 
nyos birtokosok által felajánlott kaszálóhelyek jövedelméből folyt be. 

Az egyházközség gondozása alatt álló telkeken a pap és mester 
számára lakházakat legelsőbben mikor építettek, azt kipuhatolni nem 
lehet. A pap lakásáról 1827-ig a meglevő irományok és jegyző- 
könyvekben nincs emlités téve. Ezen évben a régi papi lakot uj 
cserépfedél alá vették. Ezen régi ház helyett a jelenkori igényeknek 
megfelelő papi lakot 1872-ben épitették. A mester számára 1715 ben 
készítettek házat.8 

A népnevelés ez egyházközségben mindig virágzó állapotban 
volt. A községben élő bármily felekezethez tartozó gyermekek az 
unitárius iskolába jártak és pedig a régebbi időben fiuk és leányok 
azon egy épületbe. Azon növendékekért azonban, kik nem voltak 
unitáriusok, a mester ezen község pénztárából külön tandijt kapott. 
sőt midőn a növendékek száma igen nagy lett, az egyházközség 
1859-ben önálló leányiskolát épitett, a mely azonban e rendeltetés 
helyett, harangozói lakul szolgált 18765-ig, a mikor is a községi 
iskola létesítésével a község más lakot adván cserébe a harangozó- 
nak, átadatott a községnek, felsőbb helybenhagyással. 

A népnevelés 1875-ben jegyzőkönyvi megállapodások és hatá- 
rozatok alapján: községivé lett. Ekkor az unitárius egyház kimondotta, 

1.—? Generális visitatio jkve. 1827. 

AAA lakház egyik gerendáján az évszám. 

L. egyházi jegyzőkönyveinket és a községi képv. testület jegyz. kvét, 

hogy , Bár sajnálja miszerént az emberiség érdekében tett szolgálatait 
tovább nem folytathatja, de a korintő szavát hallva, szükségét 
látja annak, hogy a mig az egyház a nevelés érdekében csak híányo- 
san járhat el, adja át ezen ügy- és értelemben a szabadabban csele- 
kedhető községnek a nevelést". Igy a község megvásárolt egy telket 
400 osztrák forinttal, mely összeget kölcsönkép felvett az unitárius 
egyháztól és ezen megvásárolt telekből szakitott ki harangozói telket 
cserébe a volt harangozói telekért, a melyen a régin meglevő épület 
helyett a községtől nyert anyagból új lakházat épített az egyház saját 
költségén. A harangozói régi ház helyébe pedig 1878-ban felépűlt a 
díszes községi iskola. A községtől kapott telekhez Dimén Domokos 
és Máté Rebeka asszony 60[] ölnyi részt sajátjukból ajándékoztak. 

A h.-szt.-páli egyházközség az építkezések hosszu során 1827-től 
1878-ig átesvén, a jegyzőkönyvek hiányos adatai szerint is, a termé- 
szetben fel nem számítható segélyen kivül is a szükséges 50.000 frtot 
áldozatkészsége teremtvén elő: bebizonyította egyfelől, hogy ön erején 
meg tud élni és másfelől, hogy a nemes Kornis családtól átvett fenti 
örökséget hiven fogja megőrizni. Az egyházközség tagjai múltjokban 
sok munka és áldozat árán váltották meg a szebb jövőt, kjérdemelve 
a rokon egyházak becsülését is. 

Az egyházközség anya- és jegyzőkönyvei az 1770-dik év előtti 
időkből nem maradtak fenn A legrégibb emberek ajkaikon él egy 
régi égés emlékezete, mely bizonynyal az akkor volt bizonyítékokat 
és történelmi adatúl szolgálható irományokat megsemmisítette. Az 
1770-ik évtől kezdve vannak vezetve az anya- és jegyzökönyvek, 
de születés, halál és esketés vegyesen vannak azon egy könyvbebe- 
vezetve. Az egyes eseteket külön feljegyezni 1780-ban Szombatfalvi 
Miklós pap kezdette E kortól kezdve az anyakönyvek pontosan van- 
nak vezetve. A jegyzőkönyvek azonban 1811-en innen levő évekről 
szólanak és a legujabb korig hiányosan vannak vezetve. 

Ez okok miatt a levéltár hiányos, sőt a meglevő darabok 
számára sincs még alkalmas külön szekrény készítve, hanem az 
egyház községet érdeklő levelek sorozat (leltár) mellett a , megye ládá- 
jában" vannak elhelyezve. 

A levéltárban foglalt darabok közűl legértékesebbek az ujabb 
korban kelt adósságos kötlevelek és takarékpénztári könyvecskék, a 
melyek közűl egyik ma egy olyan alapról szól, melynek kamatja 
1872-től gyűlve, fele részben 1882 ön elkezdve a legszegényebb egyház 
tagok kepéjének megváltására használandó, más fele részben pedig 
tőkésítendő. Csíme: Egyed és (Gábor-féle alap. Azok, kiknek az alap- 
ból a kepéje fizetve lesz, minden oly évben, melyben kepéjük meg- 
váltatott, egy az unitárius egyházközség védnöksége alatt álló könyv- 
tár számára 17 o. é. krajczárt fognak fizetni kepe helyett. Ha vala- 
mikor kepemegváltásra nem lesz szükség, akkor a tőke más, de 
tisztán egyházi czélra lesz fordítható. 

A második takarék-pénztári könyvecske oly alapról szól, mely 
1873-ban tétetett, czime: Szabó és Elekes alap, melynek kamata 
1883-ban fele részben oly egyének kepéi törlesztésére lesz fordítandó, 

a kiket az alapítók vagy utódaik megneveznek, a más felerészben 
pedig tőkésítendők, az ezen alapból felmentett kepézők szintén 17 krt 
fizetnek a csak előbb említett czélra. 

A harmadik takarék pénztári könyvecske és az ezzel kapcsolatos 
magtár kezelő jegyzőkönyv oly alapról szól, melyet az összes kepézők 
alapítottak kepemegváltásra 1873-ban, az ezen alappénz alapjának 
kamatjából bizonyos évek múlva ismét az egyes kepézők kepéi töről- 
tetnek, de azért az illető a kepefizetés alól nem lesz felmentve 
mindaddig, míg a községben bárki is kepét fizet, hanem az alap 
javára tartozik a gondnoknál kepéjét lefizetni. Ez alap magtáralapja 
keletkezett pénz alapjával egyidőben a kévésleg kepét fizető gazdák 
által évenként kötelezésszerüleg 10 évig fizetett két-két kéve búza 
és zabból. Ezen alap már használatban van több évtől fogva, mely 
idő óta a fakepe ezen alapból fedeztetett. Így Szent-Pálon, az elmaradó 
kepe közel nem létezik. 

Egy másik takarék-pénztári könyv igazolja, hogy van az egy- 
háznak 500 frt nevelés-alapja is. 

Ha az a kis alap, melyet a lelkesedés teremtett, az emberek 
kezei között nem semmisűl meg, úgy Homorod Szent-Pálon a kepe 
állandósága 50 évig biztosítva, azután pedig teljesen fedezve van és lesz. 

Ha a gondolat ezelőtt egy százzal születik, ma ez egyházban 
nem volna az egyesek vállam a kepefizetés. 

j A jó emberek között, egy mustármagnyi hiten is felépűl isten 
országa. 
EGYED FRRENCZz. 


Párisi levél. 


Páris, 1897. jan. 


(A lyoni conferentia. — Hivatalos látogatások a köztársaság elnökénél. — Stapfer 
"La vie de Jesus-Christc czimű művének utolsó kötete.) 


Szerkesztő Úr! 

A franczia protestansok nagy összejövetele a liberalisoknak 
1895 1ki nimes-i felhívása s az orthodoxoknak az 1896-i sedani 
gyülésen történt beléegyezése következtében végre megtartatott: 
Miután az előzményeket már ismertettem, azokra nem térek ismét 
vissza. Miután már mondottam, hogy a liberalisok nagy részének 
kevés reménye volt a lyoni conferentia sikeréhez, mert az orthodoxok 
közül sokan nem akarták a két párt közeledését, egyenesen rá tér- 
hetek a conferentia tárgyára, miségére és eredményeire. S örvendek, 
hogy csakugyan eredményekre mutathatok. 

A miímes-i gyülés ajánlatát a képviselők küldésére nézve el- 
fogadták. Mindenik consistorium képviselőűl egy lelkészt és egy világit 
küldött. S a ref. egyháznak 10t£. consistoriuma levén, összesen 208 
követ jött össze Lyonban. Az egyháznak sohasem volt ekkora kép- 
viselete gyüléseken. Huszonnégy év óta a franczia protestansok két 
pártra voltak oszolva, liberalisok és orthodoxok annyira tívol voltak 
egymástól, hogy gyakran mint ellenségek álltak egymással szemben, 
Hogyan fognának most közeledni egymáshoz? Talán a közeledés 
helyett még inkább eltávolodnak a heves viták következtében s egyik 
fél se tesz engedményt a másiknak? Igy gondolkodtak és ettől féltek 
sokan. A pillanat komoly, ünnepélyes és aggodalomas volt. Kezdettől 
fogva egy örvendetes tény lett nyilvánvalóvá s az uralkodott aztán 
minden vitán s ez adta meg a jelleget, a béke és egyetértés jellegét. 
Az elnök választásnál a tulzó orthodoxok akartak egy kis cselt. El- 
határozták volt, hogy azt a lelkészt viszik az elnökségre, ki a sedani 
hivatalos zsinaton elnökölt azelőtt pár hónappal, hogy megmutassák, 
hogy ők a helyzet urai. De észrevették, hogy jelöltjüket nem tudják 
diadalhoz juttatni, s nem is próbálták. A nagy többség, a mérsékelt 

orthodoxok és liberalisok tényleg Puyroche-ban, a lyoni consistorium 
elnökében állapodtak meg, hogy őt választják a conferentia elnökéűl. 

Senki se is volt alkalmasabb e hely betöltésére. Puyroche lelkész 
mérsékelt és széleslátkörű orthodox, elnöke egy consistoriumnak, 
melynek többsége liberalis s a melynek bizalmát és rokonszenvét 
birja. Mintegy jelölve volt a békitő munkára. S megválasztatott egy- 
hangulag. Beszédében azt mondotti, hogy az őt ért tisztelet annak 
az egyetértésnek a nyilatkozata, mely a szivekben van. Ez egyetértés 
nyilvánult az alelnökök, egyik orthodox, másik liberalis, megválasztásá- 
nál is. A liberalis alelnök Báró Schickler lett, kinek beszéde nagyon 
közrehatott a békés hajlamok erősítésére. 

A következő ülés a különböző előterjesztések megvitatásával 
foglalkozott; melyek arra vonatkoztak, hogy egy szervezetet, egy 
hivatalos testületet alkossanak, mely képviselője legyen a protestansok - 
nak a kormánynyal szemben. El volt határozva, hogy ez eléterjesztések- 
ben minden hittani kérdést kerülni fognak. Ebben előre megegyezett 
egyik párt ugy, mint a másik. Testvéries egyetértésre akartak jutni, 
de fentartva a lelkiismereti szabadságot. Ennek tulajdonitandó, hogy 
a következő előterjesztés fogadtatott el: ,A gyülés a különböző 
nyilatkozatok után, melyek tétettek, a napi rendre tér és meghatározza, 
hogy azonnal ama gyakorlati eszközökről való ianácskozásokba kezd, 
melyek a testvéries egyesség megvalósítására a legalkalrmnasabbaknak 
látszanak, valamint ama módok előkészítésére, melyek útján a kormány- 
nyal szemben közös képviselet állittassék". 

Hátramaradt annak meghatározása, hogy ez a képviselet mi 
legyen. Ekkor felállott Jalabert jogtanár, egyike a legkitünőbb libe- 
rális világi képviselőknek és egy erős beszédben felmutatta, hogy" a 
franczia reformált egyház mindig presbyteri-zsinati volt és kivánta, 
hogy a gyülés mondja ki, hogy a történelmi hagyományhoz hű marad 
és hogy a legfőbb czél, a melyre mindnyájan törekesznek, melyet 
mindnyájan akarnak elérni: az időszakonként összejövendő hivatalos 
zsinat, követve a mult szabályait és a concordatumon alapuló törvénye: 
ket". E beszéd nagy mértékben hozzájárult, hogy az orthodoxoknak 
még létezhető bizalmatlansága is eltünjék. Minden oldalról tapsokkal 
fogadták és a gyülés megszavazta az inditványt a következő formá- 
ban: ,A conferentia ünnepélyesen kinyilvánitja, hogy ragaszkodik a 
presbyteri-zsinati rendszerhez, ugy a mint az a franczia reformált 
egyház hagyományaiban lejött". De könnyebb nyilatkozni, mint azt 
megvalósitni. A dolog, tényleg, úgy áll, hogy a mostani egyházszervezet 
az állammal egyesült, holott atyáink egyháza az államtól el volt 

választva. A hivatalos zsinatok, mint azt ma kivánják, a concordatumi 
törvényben nincsenek megállapítva. Tehát egy uj törvényre van szük- 
ség, hogy a hivatalos zsinat szabályszerűen működhessék. Tudni kell 
mindenekelőtt, hogy az állam vajon hajlandó-e ebbe beléegyezni és 
ily értelemben törvényt hozni. Ez kétséges. A concordatumi törvény 
egy hivatalos testületről szól, mely a központi tanács. Ez az egyház - 
nak képviselője a kormánynyal szemben. De ezt a testületet a kor. 
mány nevezi ki. Ezért, hogy az orthodoxok nem akarnak erről 
beszélni hallani, s hogy a liberálisok közül pedig sokan kivánják a 
reformot, azaz azt, hogy a központi tanácsot az egyház nevezze ki 
és ne az állam. Tehát a kérdés ugy állíttatott a lyoni conferentia 
elé, hogy az állam által kinevezett központi tanács alakittassék át 
az egyház által választandó tanácscsá. Az orthodoxok azért nem 
akarják ezt, mert félnek, hogyha az állam a választásba beléegyezik, 
következőleg nem fogja még a hivatalos zsinatok működését se 
szentesíteni. Mindazonáltal a többség abban állapodott meg, hogy 
kérni fogja a központi tanácsnak az egyház által való választását. 
De akkor szakadás fog lenni a szigorú orthodoxok és a gyülés többi 
tagjai között és az egyértésnek, mely eddig uralkodott, vége lesz. A 
mérsékelt és ifjú orthodoxok a liberálisokkal együtt azt kivánták, 
hogy a gyülés szavazzon. Ezt az orthodox kisebbség nem akarta. 

Ekkor a jobb oldal azzal az ajánlattal állott elé, hogy a libe- 
rálisok delegatioja és az orthodox hivatalos zsinat állandó bizottsága 
egyesüljenek és alkossanak egy képviseletet, melynek legyenek rendes 
ülései, melynek legyen feladata a reformáltak jogainak és érdekeinek 
védelmezése, felhatalmaztatván, hogy a mikor szükségesnek itéli, 
hivjon össze a lyonihoz hasonló gyüléseket. Az egyház által válasz- 
tandó központi tanácsnak pártolói elfogadták ez ajánlatot, de javi- 
tással és szorosabb meghatározás-al. Minthogy kétségtelen, hogy az 
állam, politikai okokból nem hajlandó oly törvényt megszavaztatni, 
mely szentesítse a zsinatoknak hivatalos, időközönkénti összejövere- 
leit és minthogy mindenek megegyeznek abba, hogy a jelenlegi köz- 
ponti tanács az egyedüli jogos testület, mely elökészitheti az utat a 
hivatalos zsinathoz, a jobb oldal beléegyezett abba hogy a liberális 
delegatio és az orthodox zsinati állandó bizottság együttesen tanul- 
mányozza a választás utján összeállitandó központi tanács kérdését. 
Az igy megjavitott előterjesztés egyhangulag elfogadtatott a követ- 
kező szövegezésben : 

,A  conferentia a mi presbyteri-zsinati . kormányzatunknak 
szabályszerű müködését ohajtva, hogy előkészítse és siettesse a refor- 

máltak családjának egyesítését, meghatározza, hogy a liberálisok 
delegatioja és az orthodox állandó zsinati bizottság jöjjenek össze 
időnként mint közös bizottság, tartsanak rendes üléseket és érezzék 
kötelességüknek a reformáltak családja jogainak és érdekeinek védel- 
mét. Hogyha szükségesnek tartják, mindig hivhatnak össze a lyoni- 
hoz hasonló gyülést. A legközelebbi összejövetelt, legkésőbb három 
éven belöl kell megtartani. 

Tekintve, hogy a választott központi tanács szervezete, a hiva- 
talos zsinatokra való ohajjal, a gyülés tagjai tekintélyes részének 
szemében nagyon előnyösnek látszik, de mert másfelől sok tag részé- 
ről komoly aggodalom emeltetett és a mondott tanács megválasztása 
módjára különbözők a vélemények — ohajtván a bíkét határozataiban 
mindvégig megtartani, az egyetértést, mely a jelen pillanatig szeren- 
csésen megvolt, megörizni, — felhivja a vegyes bizottságot, melyet 
megalakitott, hogy a választott tanács kérdését tanulmányozza. 

Ohajtva, hogy maga a kérdés legyen tárgya a hivatalos zsinati 
egyházak tanácskozásainak, s a szabadelvű egyházak  gyüléseiének ; 
végül tekintve, hogy akár vegyes bizottság legyen, akár választott 
központi tanács a megalkotandó testület, — sohase téveszsze szem 
elől a eczélt, a melynek érdekében a conferentia egyhangú határozat- 
ban nyilatkozott, a presbyteri-zsinati rendszernek elismerését" . 

Ez volt a lyoni conferentia, mely annyi félelmet okozott a 
reformált egyház minden igaz barátjának szivében. A gyülést békés 
szellem hatotta át és joggal viselte e nevet: , TDestvéri conferentia" 

Hogy vannak-e tényleges eredményei is a gyülésnek az egy- 
máshoz közeledésen és a békés szellemen kivül? erre nézve azt 
mondhatni, hogy nem hozott meg mindent a gyülés, a mit attól 
vártak. Némelyek sokkal több eredményt reméltek. De minden napnak 
meg van a maga munkája. Már az is valami, hogy a gyülés meg- 
tartatott. De a conferentia ennél többet is tett. Orthodoxok és 
liberálisok egyetértettek a hivatalos zsinatok helyreállítására. De ott 
van mindenekfelett az a fontos tény, mely megállittatott: az ortho- 
dox állandó zsinati bizottságnak és a liberális delegationak koron- 
ként összejövetele, hogy együttesen foglalkozzanak az egyház ügyei- 
vel. Ez rendkivül fontos. Mert eddig ez a két bizottság egymással 
csak versengett, egyenetlenkedett. Remélni lehet, hogy most egyet- 
értőleg tognak müködni. 

A franczia protestansok most egyesült erővel küzdhetnek a 
kath. clericalismus és a politikai radicalismus ellenük alakult szövet- 
kezetei ellen. A jelen pillanatban Francziaországban kettőzött erővel 

folytatják a támadásokat a protéstansok ellen, kiket mindenféle 
hibákkal vádolnak. Dühöngnek a protestansok ellen jó tulajdonságai: 
kért, erkölcsi értekükért és a szolgálatokért, melyeket a hazának 
tesznek. A mi liberalis szellemünket gyülöli az ő tekintélyi szellemük. 
Francziaország egyik végétől a másikig politikai egyének, a kik nem 
ismernek , sem Istent, sem Krisztust" — ők mondják — azt kivánják, 
hogy a protestansok zárassanak ki a közhivatalokból. Ugyanlátszük 
hogy a XIV.-ik Lajos idejét akarják visszaidézni. Mind e gyalázatos- 
ságoknak az előmozditója és hirdetője a szégyenletes emlékű Boulanger 
tábornoknak egy végi párt hive. Semmiféle hazugságtól se irtózik, 
mindenféle gyalázatot rászór a protestansokra a megyékben tartott 
conferentiákon. S mint hogy egy sereg tudatlan ember követi, kik 
mindenre készek, lehetetlen neki felelni. Meg sem engedi az ellen- 
mondást és a ki az igazság érdekében felszólal, lekiábáltatia. E 
minden erkölcsi értéknélküli politikus mellett vannak komolyabbak 
is, de protestans ügyekben egészen tudatlanok s minden vallási 
eszmének ellenségei, kik félreismerik a szabadságot s el akarnak 
nyomni minden vallást. Ez meg látszott a képviselőházban, mikor a 
madagascari ügyeket tárgyalták. Szerencsére a gondolkozó és értelmes 
emberek velünk vannak. Ez vigasztal minket a némelyek részéről 
dühöngő fanatismus durvaságai ellenében. 

Visszatérve a lyoni conferentiára, a lapok sokat irtak arról s 
kevés kivételével üdvözölték annak eredményeit. 

A dissidens egyházak lapjai nem helyeselték a lyoni conferen- 
tiát. , L7 Eglise libre", az államtól különvált egyházak lapja esztelen 
dolognak mondja azt a törekvést, mely a liberálisok és orthodoxok 
közt egyetértést akar. A párisi consistoriumnak egy tagja nyilvánosan 
kifejezte helytelenitését. Egy külföldi lap is, az amsterdami , Refugc" 
a többek közt ezt irta: , Hogy a farkasok a bárányokkal társulni 
kivánnak, ez természetes; de hogy a bárányok ezt a társulást el 
fogadják, ez nagyon veszedelmes. Az élet nem egyesülhet a halállal, 
anélkül, hogy ne koczkáztassa magát". 

A párisi baptista egyháznak meg egyik vezére azt irta, hogy 
,a kibékülés a hazugság műve és hogy a lyoni conferentia szeren- 
csétlen comédia. De mindezek ellenére a lyoni conferentiának vannak 
eredményel. 

De azt már én is kénytelen vagyok kijelenteni, hogy a lyoni 
egyhangú szavazatok mellett is a tulzó orthodoxok még nem 
fegyverkeztek le és hogy ők inkább azt ohajtják, hogy a béke mun- 
kája ez előzményeknél megálljon. Mostmár keresik a különbségeket 

és hajszálas magyarázatokba bocsátkoznak a conferentia határozatai 
felett. A montaubani facultásnak egy tanára, ki ott volt Lyonban és 
minden előterjesztést megszavazott, most ,mély sajnálatát fejezi ki, 
hogy elésegitette a protestans radicalismus ujra ébredését". Nem sokat 
határoznak az ily igazolodások; s nem jönnek azok máshelyről csak 
a kisebbségtől és nem fejeznek ki egyebet, mint nehány embernek 
a haragját, kik nem hittek az egyház békéjében és azt nem akarták ; 
kik azon a véleményen voltak, hogy hagyni "kell a liberálizmust 
szépen meghalni és az orthodoxiát annak romjain diadalt ülni. De 
az a szellem, mely a conferentián nyilatkozott, tudni fogja, hogyan 
küzdjön minden ellenállás ellen. 

— Minden uj évben az áliami nagy testületek tisztelegni 
szoktak a köztársaság elnökénél. A különböző  vallásfelekezetek is 
résztvesznek e hivatalos tisztelgésben. A protestans papságot a cons1s- 
torium elnöke vezette és nehány szóban vonatkozást tett a körül- 
ményekre. Verner, a párisi consistorium elnöke tette e vonatkozást 
a protestansellenes viselkedésekre. Verner erre nézve ezeket mondotta : 
, Engedtessék meg, hogy az államfő előtt erélyesen tiltakozzunk ama 
gyalázatos vádak ellen, melyeket hazafiságunk ellen intéznek és hogy 
kifejezzük, hogy Francziaországnak nincsenek odaadóbb és jobb 
polgárai, mint a protestansok". A köztársaság elnöke feleletében ki- 
jelentette, hogy ,sem ő, sem senki az ő környezetében nem táplált 
kétséget soha amaz egyház hazafiasságára nézve, melynek képviselőit 
maga előtt látja". Azért idéztem e szavakat, mert Waure Félix jól 
ismeri a protestansokat, a kikkel Havréban, hol ő életének nagyobb 
részét töltötte, közelebbi összeköttetése volt és mindig rokonszenvvel 
és becsüléssel nyilatkozott róluk. 

— Stapfer ,Jézus élete" munkájának második kötete megjelent 
e czim alatt: ,Jesus Christ pendant son ministére". Az első kötetet: 
,Jesus-Christ avant son ministére" ismertettem. Ismertetni fogom ezt 
is, mely éppen oly érdekes, mint amaz. 

GYOÖNGYMONDATOK. 
(Ujkori iróktól.) 
Év, Évszak. Uj év. 


Az évek legkedvesebb jóakaróimk: hoztak tegnap, hoznak ma, 
s így éljük mi, gyermekei legkedvesebb gondtalan életünket. S egy- 
szer csak eszébe jut az éveknek, többé nem kedvezni; nem akarnak 
adni, s ahelyett vesznek el valamit ma, valamit holnap, — stb. (öthe. 

Az idő ezt kivánja az embertől: Becsűlj meg engemet, mert 
Isten is megbecsült engemet a maga dicsőségére s a te javadra! be- 
csülj meg, engemet neked köicsönözött, és nekie vissza kell adnód! 
becsülj meg engemet, mert ütött az óra, elvitt magával egy évet, s 
elviszen majd egy mást! becsülj mrg engemet, mert üz engemet a 
másik idő! becsülj meg engemet, mert késedelem nélkül futok, és 
soha. is hasztalanul nem jelenek meg! Lamartine. 


Uj esztendő — patvarba uj! 
Mind össze is csak fejelés. 
A régi rosszból toldoza 

Uj rosszat a gondviselés. 
Hogy töltsem el, oh jémini ! 
Ezt a negyedfélszáz napot ? 


Aramy J. 
Hare amg 


Mentek a vigalomra, s nem gondoltok oda, hogy a nyomoto- 
kon gyülekező báli csoport bámult külfénnyel bocsátkozik áruba — 
veletek együtt, felcziczomázottan : lidérczek ! kiken még vérzik a sze- 
relem nyoma! Hugo Victor. 

A világ vigalmai oly virággyüjtemények, melyek magukhoz 


vonzák az állhatatlan pilléket, a kiváncsi méheket és a zummogó 
darázsokat. id. Dumas §. 


Fájdalom. 


A fájdalom féreg mely lassan-lassan, de nem fáradva, folyvást 


rág belől. Petőfi. f 
Van fájdalom, melyről csak a szem beszél, s miatta a szem 


helyett a sziv könyez. Jókaz. 
Gyüjtötte: Kiss MIHÁLY. 


IRODALMI ÉRTESÍTŐ. 


AÁz UNITÁRIUS SZÓSZÉK, egyházi beszédgyüjtemény. Magyarország ezer- 
éves fennállásának emlékére írták az unitárius lelkészek, szerkesztette Simó 
János sepsi-köröspataki lelkész 1896. 480 I. Egy ügyes gondolatnak ügyes 
kivitele e munka, melyért az írókat és szerkesztőt egyaránt méltó elismerés 
illeti meg. Kifogásolni valót tán több helyen lehetne találni a műben, melyek 
között legelső volna az, hogy a mű összeállításánál semmi elv sincs keresztűl 
vive, de így is egy méltó alkotás ez a millennaris esztendő emlékére. Egyházi 
irodalmunk terén egy ilyen munka nagy nyereségnek tartható. Az egyéni fel- 
fogás és szabadság tán nem minden helyen nyilvánúl egyaránt helyeslendő 
alakban, de ez annál bívebben tükrőzi vissza papjaink felfogását és gondolko- 
zás módját. Különös örömmel látjuk e műből is, hogy egyházunk nemcsak 
érzelmeiben és egyéneiben a legmagyarabb egyház, hanem annak nyelve és 
gondolkozás módja is a legmagyarosabb. Nyelvébe nem férkőzött még be a 
pesties írásmód, sem a sok mindenféle sizmus:s, hanem csak itt-ott van egy 
kis eredeti siculianismus, mely nincs is mindig hátrányára a műnek; gondol- 
kozás módja pedig egyenes, öszinte, világos s csak néhol megy át a határozat- 
lanságba vagy helytelen következtetésbe. Hittani álláspontjától eltekintve tán 
abban különbözik e mű más predikáczios gyüjteménytől leginkább, hogy meg 
van szabadítva nagyobb részint mindazon ósdi sallangoktól, melyek a prédi- 
kácziók olvasását annyira megnehezítik és az élettől annyira elválasztják, hogy 
élvezhetetlenekké lesznek. Egyházunk kicsiny volta és a testvér egyházak ellen- 
szenve e műnek nagyobb körben való elterjedését csaknem lehetetlenné teszik, 
azonban hacsak történelmi adatgyűjtemény gyanánt maradna is fenn, tisztes 
emlék lesz a millennáris esztendőből. Elolvasását minden higgadtan és komo- 
lyan gondolkozó embernek ajánljuk, mert egyén és család egyaránt nemes 
lelkesedést, szép és jó iránti szeretetet és helyes életirányt tanúl belőle. (Gál/.) 

JÉKEY ALADÁR KÖLTEMÉNYEI. sApró dalokc czímen Jékey egy újabb köte- 
tet bocsátott verseiből a közönség elé. (Nyom. Ajtai K. Albert Kolozsvárt). 
A napi sajtó a legkedvezőbben fogadta. Méltán. Jékey verseiben forma-szép- 
ség és tartalom a legszerencsésebb módon egyesülnek. Nem ontja a szót, de 
rövid soraiban messze terjedő kilátásokat nyit a léleknek. Költészete hajlik a 
borongós felé, de azért nem hat kinzólag; busongó, de soha sem világfájdal- 
mas. Ismer víg hangot is nemes örömmel. Magyar érzés, magyar természet, 
magyar lélek nyilatkozik benne. Érzi az élet vissszáságait, de van hite, mely 
az ellentétek közt fentartja, melylyel kibékülést s összhangot keres. Tud 
unádkozni. Folyóiratunk egy pár szép hymnust közölt tőle. E kötet után jöhet 
a harmadik is nagyobb költeményeiből. 


KÜLÖNFÉLÉK. 


DR. GRór Kuuws Gizár, a magyar tudományosság e kiváló képvise- 
lőjét újabb kitüntetés érte. A finnországi finn-ugor tudós-társaság 1896. 
dec 2-án tartott ülésében tagjáúl választotta meg. Örömmel említjük 
fel e megtisztelést, melyet alapvető történelmi és nyelvészeti munkás- 
ságával teljes mértékben kiérdemelt. 


BurLER EpE, a british muzeum hivatalnoka közelebbről egy kézi 
könyvet adott ki a finn irodalomról. A jeles angol tudós előszeretettel 
tanulmányozza a turaniai nyelveket. A hetvenes években a magyar 
költőkből és irókból fordított és bocsátott közre két kötetet. A Kis- 
faludy-társaság e munkák megjelenése után azonnal tagjáúl is válasz- 
totta. Butler a british muzeumban a magyar osztálynak a vezetője. 
Nyelvünket most is szorgalmasan míveli. A finn irodalom csak magyar 
tanúlmányainak folytatása. Üdvözöljük tisztelt barátunkat"! 


A MANCHESTERI THEOL. INTÉZET. A Gordon Sándor igazgatása alatt 
levő manchesteri unitárius papnevelő intézet egy nagy  jóltevőjétől 
50.000 frtot kapott. Az angol unitáriusok mind többet áldoznak ez 
intézet erősítésére is, mely oly hasznosan működik. A biblai tanúl- 
mányok jutalmazására egy buzgó hitrokon 100 frtot ajánlott. A tanulók 
tanúlmányaikban és a prédikálásban a legkedvezőbb eredményt mutat- 
ják fel. Teljesen odaadók, buzgók. A magyar unitáriusokkal való közös- 
ség érzetét bennök gondosan ápolja a nagytudományú Gordon. Erős 
történelmi érzéke és meleg rokonszenve inditja erre. Az intézet mellette 
jeles erőt nyert J. E Manmingben, ki elébb swanseai lelkész volt s theolo- 
giát Németországon is hallgatott. 

ÍDEGRN SZÓK HELYESÍRÁSA. A , Kisfaludy Társaság" febr. (-én tar- 
tott nagygyűlésén Gyulay Pál elnöki megnyitójában a szépprózát tár- 
gyalva, hibáztatja az idegen szók használatát, melyeknek nagy részét 
el lehetne kerűlni, s hibáztatja méginkább, hogy a széppróza ,kezdi 
elfogadni némely hirlap fertelmes helyesirását, s az idegen szót, legyen 
az görög, latin, német, franczia vagy angol, magyarosan Írja. Már 
Kazinczy azt tanácsolta az iróknak, hogy idegen szót, ha nem vált 
. magyarrá, az illető nyelv helyesírása szerint kell írni. Ez elvet fogadta 
el az akadémia is. De ezt már meghaladott álláspontnak hajlandók 
tekinteni, széppróza íróink is azt hiszik, hogy így magyarosabbak, 
pedig csak elősegítik a kevert nyelv terjedését s gyöngítik a  nyelv- 
érzéket". E nyilatkozat csak megerősíti azt a módot, melyet miaz idegen 
szók írására nézve mindig követtünk. 

MELANCHTON SZÜLETÉSÉNEK  NÉGYSZÁZÉVI FORDULÓJÁT  Német- 
országon és hazánkban nagy ünnepélyességgel tartották meg az ág. 
ev. hivek. A reformatio emez egyik nagy alakjának, kit a mi Dávid 
Ferenczünk is, mint a vittenbergi egyetem hallgatója 1545 —46. sze- 
mélyesen ismert, itt közöljük főbb életrajzi adatait : 

Melanehthon Fülöp született 1497. febr. 16-án Bretten városká- 
ban, a rajnai Pfalczban. Atyja Schwarczerd György, nagyhírű s derék 
fegyvermüves — volt. Első tanítója Hungarus János, ki iránt gyermeki 
szeretettel viseltetett; ki viszont őt úgy szerette, mintha fia lett volna. 
Később a híres phorezheimi iskolába kerűlt, hol nagybátyja Reuchlin 
tudós humanista könyvekkel látta el. gazdagon s német hangzású nevét, 
akkori szokás szerint, Melanchthonra változtatta. 1505-ben a heidel- 
bergi és 1512-ben a tübingai egyetemen tanúlt s 1514-ben, 17 éves 
korában, maga is tartott már — mint magister philosophiae — elő- 
adásokat. 

Reuchlin tanácsára a wittenbergi egyetemre hivatott meg, hol a 
görög nyelv tanszékét foglalta el; 1518 augustus 29-én tartotta 
beköszöntőjét, nemzetének új tavaszt hirdetve, mely a tudományok 
miveléséből fog reá virradni. Itt ismerkedett meg Lutherrel, kivel 27 
évig a legbensőbb barátságban élt, egymást kiegészítve ; egyik a másik- 
nak nélkülözhetlenné vált, miként Mózes és Aron, Schiller és Göthe 
egymásnak. 

Melanchthonnak kiváló része volt az ágostai egyház megalapításá- 
ban és szervezésében egyfelől, másfelől pedig tanári műüködésével s 
tudományos dolgozataival, nevezetesen tankönyveivel igazán megérde- 
melte a ,praeceptor Germaniae" nevet. A biblia fordításánál is nagy 
segítségére volt Luthernek; az Agostában felolvasott hitvallásnak 
ő volt a szerzője. Több mint 7000 levelet irt, melyekből Magyarországnak 
is jutott számosnál számosabb s csak hazánkból 400 tanítványa volt, 
kik mindmegannyi terjesztői lettek a reformationak és  előmozdítói az 
iskolaügynek. 

1520. a wittenbergi polgármester leányát Krapp Katalint vette 
nőül, kivel nagyon boldog, négy gyermekkel megáldott családi életet 
élt. Melanchthon nagy lelke gyönge, beteges testben lakozott s életé- 
nek utolsó éveiben sokat szenvedett testileg, különösen pedig lelkileg 
a túlbuzgó, betűimádó hittudósoktól, elannyira, hogy legforróbb óhaj- 
tása volt megszabadúlni a ,rabies theologorumtól" a hittudósok dühé- 
től. De mitsem szeretett volna azért inkább mint azt, , vajha a Krisztus 
egyházai egyetértenének!" Meghalt 1560. ápril 19-én. Halála előtt 
kevéssel kérdezték övéi: Atyánk óhajtasz e még valamit? mire azt 
válaszolá: , Semmit, csak a mennyet!" 

á AZ ANGOL UNITÁRIUSOK INDIAI MISSIÓJA, A brit és külföldi unitá- 
rius társulat jan.-ban tartott választmányi űlésén jelentés tétetett az 
indiai missioi alapról. Ez alapot múlt év jul. 1-én kezdették gyűjteni 
és már csaknem 10000 írt gyült össze. Az első adakozó egymaga 
3000 forintot adott. —. Mikor áldoznak nálunk vallásos ezélra 
ily összegeket bár itthoni czélokra, égető szükségekre, melyek azt meg- 
kivánnák! — A választmány a missiot főleg hindú tanulók segélyezése 


KÜLÖNFÉLÉK. 51 


által akarja gyakorolni. Jelenleg is az oxfordi theol. akadémián van 
egy hindú ijúse Biz u Pramatha kal Sen, a Brahmo-Somaj kitünő volt 
vezérének, Keshub Chunder Sen-nek unokaöcsecse. Jövő évre a Brahmo - 
Homaj calcuttai bizottsága egy új tanulót jelöl. Ezen kivűl még egy 
más ifjú is jön a theol. akadémiára, Dr. Ahmed Shah, ki az indiai 
szabadelvű, előrehaladó mohamedánok pártjához tartozik. Az akadémia 
választmánya is örömmel fogadja e külföldi tanulókat, mert , a magyar 
tanulókkal kedvező tapasztalatokat tett s ujabban is tanúbizonysávát 
látták annak, hogy Magyarország liberalis egyházai mennyire becsülik 
a theol. akadémia munkáját". A brit és külföldi unitárius társulatnak 
jelenleg egy küldöttje, Harwood lelkész felolvasásokat tart Indiában. 
Az ott uralkodó járvány megneheziti ugyan munkáját. De Harwood 
lelkész nemes elszántsággal végzi a rábizott feladatot. A múlt év 
november hónapjában indúlt el Londonból s dec. 4-én érkezett Bom- 
baybe; onnan Baroda, Indore, Ahmedabad, Agra, Delhi, Lucknow, s 
más városokon keresztűl, hol mindenütt felolvasást tartott, Calcuttába 
ment. Folyó évi jan. 3-án a Kashi fensik nagyobb helységeit látogatta 
meg. Innen ismét visszatért Calcuttába hogy részt vegyen a Brahmo 
Somaj egyházak évi közgyűlésén. Meg fog látogatni még több várost, 
s utolsó megálló helye Madras lesz, hol pár hetet szándékszik tölteni. 
Mártiusban átmegy Ceylonba is, a hol missiói utját végezni fogja. 
Mindenütt sok rokon gondolkozóra talál, mindenfelől nagy szívességgel 
fogadják. Eddigi tapasztalata arról győzte meg, hogy az unitárius 
indiai missio helyes vállalat. Több oknál fogva, melyet a társulatnak 
annak idején tudomására hoz, az unitárius kereszténységnek Indiában 
sokkal nagyobb kilátásai vannak, mint sokan képzelik. 


1597—1697—1797. Három nevezetes időpont e három esztendő 
egyházunk történetében és egyházunk jeleseinek életében. 

1597. november 24-én halt meg Enyedi (György, a legtudósabb 
unitárius püspök. A főtérről az Óvárba bemenőleg jobbra eső szöglet- 
házban, az unitárius eklézsia akkori házában tölté munkás és áldásos 
életének utolsó napjait. Innen járt be az óvári főiskolába, nevelni az 
ifjuságot a tudományokban s oktatni őket a hitbuzgóságra és áldozat- 
készségre. Nehéz idők jártak akkor! A Báthory Zsigmond jezsuita poli- 
tikájából kitört a vihar, temető-talpából rázta meg Erdélyt s mindazon 
korszakos alkotásokat, melyek János Zsigmond válságos idejéből még 
fönmaradtak. Enyedi György nem volt tétlen szemlélője ez események- 
nek, bizonyítják prédikácziói, melyek élénken visszatükrözik azon honfibut 
és aggodalmakat, melyek a gyermekkirály könnyelmű tettein a főpász- 
tor lelkében támadtak. Nem érte meg Erdély bukását. Mielőtt Mihály 
vajda és Básta György, a római császár és római pápa nevében gond- 
viselő kormányuk alá vették az eretnek országot, elköltözött Enyedi 
az örökös nyugalom hazájába. Egyháza két emlékjelt állított ma már 
ismeretlen sirja fölé, egyiket márványból, a másikat rézből s mindkét 
emlékre aranyos betükkel vésték föl a nagy férfiu érdemeit. Mind a 
két emléket megsemmisitette az idő; de soká fenn fog állani még ama 
másik, sem márványból, sem érczből emelt hatalmas momentum, me- 
lyet Enyedi György a szentháromság-vitató bibliai helyek mélyelmü 

at 

magyarázatával állitott fel magának. E korszakalkotó munkát Báthory 
Zsigmond idejében hóhérkéz égette meg ; de feltámadt hamvából s négy- 
kiadást érve magyarul és latinul, száz éven keresztül szolgált ezél 
pontjául a bel- és külföldi orthodox tudósok tehetetlen ostromának, 
mignem egész irodalmat támasztva, az elvetett mag kikelt és az Enyedi 
könyvében foglalt eszmék uj hazára leltek északon és nyugaton; sőt 
a tengeren is átkelve, hálás otthont találtak Angliában és Amerikában. 

Enyedi György halálának 100 éves fordulója, — az 169/-ik év 
is nevezetes egyházunk történetében. Ebben az évben kezdi meg mű- 
ködését az unitáriusok második kolozsvári sajtója, melyet 1696-ban 
hozattak külföldről. Négy évvel az előtt még volt okuk így panaszolni: 
, Religiónkban való gyarapodásra, abban való erősittetésekre való irá- 
sokat, kisdedeknek tanulására való catechesiseket, templomokban mon- 
datni szokott énekeket kinyomtattatni nem szabad ; melynél mi lehessen 
nagyobb út religio elapadására, akárki megitélheti". Most hogy a rég 
érzett szükséget pótolhatták, legelőbb is énekes könyveket; azután 
catechesist s iskolai tankönyveket nyomattak. Nyomdájuk ugy látszik, 
Lengyel Andrásné házában volt felállítva, mert az 1697. tavaszán 
Kolozsvárt pusztitó nagy tűzvész nem árthatott neki. Legégett az is- 
kola, a piaczi templom s a plebánia során levő többi épület, ugy hogy 
ismét felépitésükre a hollandiak segélyéhez kellett folyamodni; de a 
nyomda megszakitás nélkül működött, a kurucz mozgalmak idejéig 
több éven keresztül. A kiadott munkák közül legnevezetesebb, Enyedi 
György nagyművének méltó utóda, Petrityevity-Horváth Ferencz kitünő 
védőirata: Apologia Fratrum Unitariorum. 

1797., Enyedi György halálának kétszáz éves fordulója is ne- 
vezetes időpont egyházunk életében. Uj életkedv és uj remények tá- 
madtak. A franczia forradalomnak Európaszerte elterjedt eszméi a fel- 
világosodás hajnalát hirdették s uj eget és uj földet igértek. Ez év 
lázas munkában találta az unitárius egyházat. Felépitették már uj 
templomukat, mely impozáns boltozata alá az egész város közönségét 
befogadhatta volna. Es épülőben volt e templom hüséges támogatója. 
a főiskola is, mely a hit melegét a tudomány világával volt hivatva 
élesztgetni. — Távol e sürgő-forgó élettől a székelyföld egyik kisded 
falujában, ez év september havában született Aranyos-Rákosi Székely 
Sándor. Ki volt Székely Sándor; mint jelöl ki egy negyed százzal 
később egészen uj irányt a magyar nemzeties költészetnek, — sok 
volna itt elmondani. Ugy értesültünk, a budapesti tudomány-egyetem 
egyik nagytudományu tanárának kimeritő tanulmánya áll készen a 
magyar irodalom ez uttörő bajnokáról. Vajha még ez év folyamán 
napvilágra bocsátaná, hogy legalább e kegyeletes megemlékezés mélió 
emlékjelül szolgálhatna a jeles költő százéves fordulójának.  /K. Jú9 


TawsáRi vizsga. (Gáúlfy Lőrincz barátunk, ki az oxfordi theol. 
akadémián tanúlt, s jelenleg főiskolánkban theol. és gymn. tárgyakat 
tanít, a tanári szakvizsgát a latin és görög nyelvekből a helybeli 
Ferencz-József-egyetemen letette, s így az országos törvény által meg- 
kivánt minősültséget is megszerezte. Üdvözöljük és hiszszük, hogy jeles 


tanerőt nyer benne az intézet s állását sikeres munkássággal fogja 
betölteni, 

HEGyaergazírás. T. Szerkesztőség! A , Keresztény Magvető"-ben 
egy kis helyet kérek helyreigazító soraimnak. 

E becses folyóírat múlt évi 6. fűzete 313 és 314. oldalain a 
közelebbi főtanácsi elintézett űgyekről tudósító —I. —N. a segélyek 
kiosztását felemlítve, ezt írja: nkapcsolatban tárgyaltatott Maroskör 
azon indítványa, hogy miután az állam a tanítói fizetések kiegészítésé- 
ről gondoskodott, a tanítók ne kapjanak többé a br. Baldácsy-alapból 
segélyt. az indítvány kényes természeténél fogva visszadatott az E. 
K. Tanácsnak újabb javaslattételre, a mi nagyon tapintatos intézkedés , 
mert hiszen az állam a papok fizetésének rendezéséről is gondoskodik 
és így ellenkeznék az alapítvány természetével, hogy annak jövedelme 
csupán a papok és egyházak részére — a tanítók kizárásával — lefoglal- 
tassék, mintha bizony szegény, de buzgó tanító többé nem léteznék!" 

Engedje meg tudósító, hogy e sorokban foglalt gyanúsítását s 
tévedését pár szóban helyreigazítsam s megvilágítsam. Maroskör indít- 
ványa éppen nem az, hogy a br. Baldácsi protestáns alapítvány jöve - 
delme csupán a papok és egyházak részére a szegény és buzgó tanítók 
kizárásával lefoglaltassék, hanem az, hogy ebből ne adassék nekik 
semmi fizetés gyanánt, mert ez egyfelől ellenkezik az alapitó saját 
intézkedésével, másfelől beszámittatik némely tanítók törzsfizetésébe és 
ennek hozzászámításával egészíti ki az állam tanítóink fizetését 400 
Írtra s így végeredményében a br. Baldácsi prot. alapítvány nem a 
szegény tanítókat, hanem közvetve magát az állampénztárát segélyezi. 
Szóval: az az intentioja a marosköri indítványnak, hogy egyes helye- 
ken a tanítói törzsfizetésbe tévesen felvett Baldácsi-féle segélyek kellő 
eljárással leirassanak s megfelelő összegben az állam által pótoltassa- 
nak. Ehhez az állam kormánya is készséggel hozzájárúlna, annyival 
inkább, mert kötelessége felügyelni arra, hogy az alapítók szándéka 
teljesíttessék. 

Hogy pedig a kör indítványa — tudósító szerint: , ellenkeznék 
az alapítvány természetével" s , kényes természeténél fogva visszaada: 
tott az E. K. Tanácsnak újabb Javaslattételre, a mi nagyon tapintatos 
intézkedés," erre nézve feleletűl legyen elég idéznem szószerint ugyan : 
csak a , Keresztény Magvető" 1886 évi folyama 5. füz. 292. oldalán 
olvasható tudósítását —i-nek, az azon évi főtanácsi ügyekről : ,(16 ) A 
br. Baldácsi alapítvány ez évben folyóvá tétetvén, a Főtanács 25.— 1850. 
sz. a. a mi egyházunknak jutott részletre nézve az alapítólevél alapján 
azt a szabályzatot állította meg, hogy 69/,-a ,br. Baldácsi házi-alap" 
kezelési költség fedezése s az ekklák időközi segélyezhetése czéljából 
tőkésíttessék. A  fenmaradó összeg 1/,-de adassék a püspökségnek; 
1/, ujonnan alapuló és szegény ekkláknak ; 1/, gyengébben javadalma- 
zott lelkészeknek és 1/, belső emberek özvegyeinek és árváinak." 

Igy áll a dolog valósággal. Kérdem, nem az igazsággal, áz ala- 
pítvány természetével megegyezőleg szándékozik-e a marosköri indítvány 
az ügyet elintéztetni? Kérdem nem lett volna-e méltányos csupán lel- 
készi szempontból is felszólalni ez ügyben, minthogy eleitől fogva a 
gyengébben javadalmazott lelkészek ?/, illetményéből adatott s adatik 
most is tanítói fizetésre, de soha sem a többi negyedekből? S kérdem, 

szabad-e tudósiítónak ezek szerint a tanitók kizárásával gyanusítani 
bárkit vagy éppen az indítványozó kört is?" Itélje meg a t. olvasó. 
Különben béke velünk ! Kelemen Albert marosköri esperes. 


Az esperes úr csak állítja, de nem mutatja ki, hogy miben áll. a 
tudósító  ,gyanusítása és tévedése." Mi csak helyeseltük a iőtanács 
határozatát és úgy szolva csudálkoztunk, hogy  maroskör indítványa 
ki akarja zárni a tanítókat a br. Baldácsi-alap élvezéséből. Az esperes 
úr intentiója lehet jó, ezt készséggel elismerjük; de tévedésben van, 
midőn azt hiszi, hogy a vallásközönség a tanítóknak lekötött segély- 
lyel , az állampénztárt segélyezi." Ha elolvassa az 13953. évi XXVI. 
t. cz. 10. §-át, meg fog győződni, hogy indítványuk törvénybe ütköző, 
mert a jelzett §. szerént: az eddig adott illetmények államsegély 
igénybevehetése czéljából az iskotafenntartók által le nem szállíthatók 
és azok mennyisége továbbra is csonkitatlanúl kiszolgáltatandó. A 
gyanusítástól távol állunk, polemizálni sem akarunk. Majd eldöntik a 
kérdést az illetékes forumok, legyünk hát addig békességben és 
azután is. — [—7— N. 


, — GYÁSZMÍREK: Szentgericzei özv. (Grál Zsigmondné szül. Jakab 
Ágnes, 48-as honvédőrnagy és felügyelő-gondnok neje, életének 68-ik, 
özvegységének 14-ik évében folyó évi febr. hó 6-án rövid szenvedés 
után meghalt. A megboldogúlt egyike volt ama kiváló nőknek, a kiknek 
száma napról-napra mind kevesebb. Munkás, takarékos, vallásos és a 
mi fő, egész erejével, odaadással családjának, övéinek boldogítására 
törekvő. Isten nyolcz gyermekkel áldotta meg s azok mindenikét meg 
is tartotta s ma mindannyian a társadalom hasznosan munkáló jeles 
tagjai. Megható volt látni, mikor a távolból összesereglett gyermekek, 
köztük (Gál Kálmán fehértemplomi államgymnáziumi- és Gál Kelemen 
kolozsvári unitárius főgymnáziumi tanárok ráborúltak a jó édes anya 
koszorukkal megrakott koporsójára. Részt vettek a gyászban mint vők : 
Kelemen Albert marosköri esperes, Szakács Werencz kaáli, Magyari 
Sándor jeddi, Csupor József szentgericzei birtokosok és Májai Gábor 
szentgericzei állami iskolai tanító és unitárius énekvezér. Az elhunyt 
után 28 unoka és egy dédunoka maradott. Testvére volt jeles történet- 
írónk és országos levéltárnok mlgs Jakab Elek úrnak, ki ritka meleg 
érzéssel, testvéri szeretettel ragaszkodott hozzá. Legyen emléke áldott, 
nyugalma csöndes!! (Ü. K) — László József székelykereszturi tanár 
1896. dec. 31-én elvesztette nejét Bartha Rózát, ki 48 évet élt. 
Halálát férje és gyermekei mellett testvérei Bartha Póli, Ádám Dénes 
kir. itélőtáblai bíró neje, Bartha Miklós és Bartha Gergely fájlalják 
mindenek felett. — Darkó József, fiatfalvi nyug. tanítót nagy veszte- 
ség érte neje Nagyajtai Péterfi Juliánna f. évi jan. hó 10-én történt 
halálában. Derék, jó nő volt. Férje a hű és gondos feleséget, s Darkó 
Domokos, m. kir. honvéd főhadnagy, s Darkó Lajos szentmiklósi tanító 
a szerető édeszanyát siratják az elhunytban. —  Sepsi-körispataki 
id. Bedő Sándor, ny. tanító f. évi jan. 25-én 51. évében jobb létre 
költözött. Buzgó munkás volt a rábizottakban, s szeretett ember. Bl- 

hunytát jó neje Tegző Róza és gyermekei, özv. Boncza Györgyné s 
Laborfalvi Kádár Lajos s nagyszámú rokonai gyászolják. -— Nagy 
Sándor, h.-karácsonyfalvi unitárius pap és egyh. tanácsos életének 
76-ik évében f. évi február 1 én megszünt élni. Negyvenhat évig foly- 
tatta papi hivatalát lelki odaadással, jó emléket hagyva  hiveinél 
tiszteletre méltó jellemével és hű munkásságával. Több gyermeket 
hagyott hátra, a kik közűl egyik, hasonnevű fia Nagy Sándor csak- 
ugyan a lelkészi pályán működik. -- Vas István, h.-sztpéteri unitárius 
papot fájdalmas csapás találta. Leánya Vas Ilona, férj. Csomor Dénesné 
alig 30 éves korában más létre szenderűlt. A bánkodó atya öreg napjai- 
nak gyámolát vesztette benne. — Lörinczy Dezső fogarasi tanár lesujtó 
veszteséget szenvedett (rizella leánya halálában. 


ARANYKÖNYV. 
Az ezredéves emlékalapra"-ra tett kegyes adományok. 


(Hatodik közlemény.) 


té75. Benkő Mihály, KOLOZAVÁTA ZSBZOT) szeszlesszé zar s tala mrad akna het 
128. Gál Józset, lelkész Recsényéd......s.s..... ÉN 1 4 
EZGSCÉSOVAEK  GÁSZTÓ IKOLOÖZGYÁL tree sánőte slerateltéts öss 20 
130. Báró Petrichevich-Horváth Kálmán főgond- 

YE ZT ALTE et Te e else SK ete re ee tott el vllzatvszat GE ó 100 — 
131. Haller Rezsőné szül. Gróisz Kornél Kolozsvár 10 s — 2 
132. Engel Gáborné szül. Haller Kornél 5) ksd 
133. Létay Gábor m. kir. erdő-számellenőr és neje 

dobólsi Naos Berta. KOLÓZSYÁT az vev ta ee 20 7, — 
134. Keresztély Lajos, keresk. akad. tanár Kolozsvár 10 — 
135. Faluvégi András; közgy, tanító Á$kos........ 2 : — 
136. Varga Zsigmond, ny. lelkész Szt.-Ábrahámról 

1 frt., elhünyt neje emlékére 1 frt., öt fia 

és négy leányáért 1 frt., 32 élő unokáért 

29 LESODOEGYONZA Tt VAL SEL AGY ÜVB jer é es re ee és 8 — 
137. Székely Sámuel hivatalnok Szigetvár . . . . . . . 1 — 3 
T30PÉterMellájós, HANA DÁMGSOVA , AT a e tá 2 - 
139. Gál Lajos, uradalmi intéző Magyar-Igén.. . . Ú.m 22 
140. Szigethy Cs. Sándor, ny polgármester Torda 20 ee 
141. Simonfi Márton, papnövendék, Merán ...... 2 5 — ; 


Összesen, ... 2537 fit 33 kr 
Az előbbi öt közlemény összege 1041 :? 18 5? 
JOL erett 


Fogadják meleg köszönetemet kegyes adományaikért a szíves adakozók. 
Ezzel meg van nyítva az új évben is az ? Ezredéves Emlékalap aranykönyve. 
Kevés lap tölt be még abból; jóval több van hátra. Ne hagyjuk üresen. Én 
remélem, hogy egyetlen-egy unitárius családnak sem marad ki a neve ebből 
az Aranykönyvböl. 

Kolozsvárt, 1897. februárius 16. 


FekRENcz JÓZSEF, 
püspök. 
Adakozások a tarcsafalvi unitárius templom építésére. 
(Első közlemény). 


Gróf Haller János főispán ő mélt. 10 frt. Ugron János alispán 5 Írt, 
Jakab Gyula 2 frt, Sándor Mózes 1 írt, Ádám Albert 1 frt, Ugron István 1 írt, 

Barabás András 1 frt, Szabó Gábor 40 kr, Pálffy Mihály (M.-Vásárhely) 10 írt, 
Pálífv Ferencz 2ő frt, Pálffy Károly 10 frt, Gergely János 1 frt, Nagy Ferencz 
50 kr, Kénossy Géza 50 kr, Gáspár József 1 frt, Firtos István (Benczéd) FÁRATS 
Szabó Ferencz 1 frt, Veigel Ferencz 50 kr, László Domokos 1 Írt, Dr. Demeter 
Lőrinez 1 frt, Szabady Tivadar 1 frt, Barabás István 40 kr. — $z.-Udvarhely. 
Jakabházy Samu 1 Írt, Vitályos Albert 50 kr, Sófalvi Gyula 10 kr, Rafiaj 
Dani 50 kr, Nagy János 30 kr, Fazakas Dénes és neje (Fiatfalva) 1 Írt, Bur- 
szán János (Felek) 30 kr, Pongrácz 50 kr, Eichner 20 kr, Sándor Géza D0"Kr, 
Szent-Királyi Árpád 1 frt, N. N. 20 kr, Reformatus (J.T) 1 Írt, Egy anya- 
párti függetlenségi 48-as (M. L.) 20 kr, Göncz Károly (Szt.-Miklós 30 kr, Végh 
Gyula (Tordátfalva) 50 kr, Gyárfás Endre orsz. képv. 10 Írt, Sándor János 1 
frt, Barabás József 50 kr, Barabás Lajos 50 kr, Szék. egyl. tak.-pénztár 50 kr, 
Pap Mózes 1 frt, Sebesi Sándor (Rugonfalva) 30 kr, Deák Józset (Körispatak) 
20 kr, Dombi Géza (Körisp.) 50 kr. Dr, Jankovich Pál 1 frt. noncz János 
(Kis-Solymos) 50 kr, Dr. Lengyel Árpád 50 kr, Szász Elek (Uj-Székely) 20 kr, 
Konrád József 20 kr, Jáger Fr. József 1 frt, Gálffy Kálmán 1 frt, Kiss Kálmán 
L frt, Pap Dénes 20 kr, Burszán Lajos (Fiátfalva) 20 kr, Veress István 15 kr, 
jorbáth Dani 1 frt, Varacsai--20 kr, Buksa Sándor 50 kr, Szárföldi László 
(Budapest) 50 kr, László József 50 kr, Lőrinczi Pál 50 kr. — §Sz.-Keresztúr. 
Jánossy Lajos (I.-Váralja) 10 frt, Tordátfalva községben gyűlt 4 frt 31 kr. 
Pálffy György és neje Gálffy Polixéna úrasszony 100 frt. Összesen 221 Írt 46 
kr. Fogadják a kegyes adakozók szíves adományaikért kicsiny egyházközségünk 
hálás köszönetét e helyen is. 
Tarcsafalva, 1897. február hó 20-án. 


PÁLFFY GYÖRGY Was SÁNDOR URMÖSI BÁNDOR 
gyűjtő, pénztárnok. lelkész, 
a templomépítő bizottság elnöke. mint gyűjtő. 


Az alsó-felső szováthi unitárius egyházközségben a :"Kepe Vált- 
sági Magtárra: adakoztak 1896. évben. Székely P. Gergely 1 nagy véka 
szemes törókbuzát, Kádár Gergely 3 v., Székely A Miklósné 4 v., Gergely 
Sándor 1/, v., Domokos János 1/, v., Bodor Márton Gy. 4., Bodor Márton M. 
1 v., Kis György 1 v., Kis István 2 v., Orbán György N. £ v., Székely Mihály 
3 v., Csete György  Kisp. 2 v.. Székely B. Gyorgy 26 "szabó Gergely szag 
Kádár György §. 4 v., Székely István M. 4 v., Csete István 2 v., Csete G. 
György 4 v., Cserei János 2 v., Székeiy Gergely 1 v., Csete György J. 2 v., 
Kovács György 5 v., Bodor István minyuka !/, v., Csete D. Gergely 5 v. 
Székely G. István 3., Orbán György P. 4 v., Dezső János 2 véka. Pénzül: 
Székely B. György 5 frt, Bodor János 4 trt, Bodor György 4 frt, Bodor. Már- 
ton M. 3 frt, Bodor János Buhúj 1 frt, Binder János igazgató-tanító úr 2 írt, 
Szász Mihály 4 írt 50 kr, Bodor Mihály 4 frt 80 kr, Cserey János 3 frt, Ger- 
gely József 5 írt, Csete István 2 frt, Cserei Gergely 4 frt, Cserei István 5 Írt, 
Székely B. Gergely 5 frt, Tóth György 5 frt, Csete Cs. János 5 frt, Gergely 
Sándor 4 frt, Csete István 5 írt 55 kr. Összesen 68 nagyvéka szemes török- 
buzát és felet, a mi 20 Hektoliter és 71 frt 85 krt ajánkékoztak. A Magtár 
jövedelme 1897. évben pénzül 236 frt 20 kr. Gabonáúl 861/, véka szemes török- 
buza. Jelenlegi vagyona a gabonát is pénzbe számitva, 1018 frt 40 kr. és 20 
hold ingatlan. -- Fogadják a nemes adakozók, kik a milleniumi esztendőben . 
olyan nemesen, örökítették meg nevüket egyházközségünk történetében, ennek 
forró köszönetét Isten előtt kedves adományaikért. Az úr asztalára kenyeret 
és bort ajándékoztak Csete György husvétkor, Bodor János karácsonkor. 

Felső-Szováth, 1897. Januárius 20-án. 

Dézsi MináLy 
lelkész, 


